Drugi čin: Crveno-beli gostuju Partizanu – CZBG portal\npetak 29.03.2019\tNema komentara na Drugi čin: Crveno-beli gostuju Partizanu\nU drugoj utakmici plejofa ABA lige domaćin je Partizan Nis i Crvena zvezda mts, pozivajući se na propozicije takmičenja član 41.3 (nema organizovanog dolaska gostujućih navijača) obaveštava navijače da ne dolaze u subotu u dvoranu ’’Aleksandar Nikolić’’. Takođe, klub podseća da u skladu sa bezbednosnim protokolima i dogovorima između predstavnika policije, ABA lige, klubova, ostavljen ograđeni prostor za eventualni dolazak simpatizera gostujuće ekipe za utakmicu broj jedan u kojoj je Crvena zvezda bila domaćin. Isto je zahtevano na sastanku bezbednosti u četvrtak 28.03. i u dogovoru sa policijom zaključeno da treba da postoji ograđeni prostor za eventualan dolazak gostujućih simpatizera u Parteru B za utakmicu broj dva polufinala ABA lige.\nI ovom prilikom klub ističe da očekuje, da delegacija Crvene zvezde ima adekvatan tretman domaćina i da se obezbedi članovima uprave i menadžmenta kluba da nesmetano gledaju utakmicu bez brige za sopstvenu bezbednost. Takođe, očekujemo od domaćina da dobrom organizacijom obezbedi takve uslove.\n’’Prošle nedelje je počela polufinalna serija. Vodimo 1:0, a to je bilo najbitnije da dobijemo utakmicu i sačuvamo domaći teren. Još jednom bih istakao da je atmosfera bila fenomenalna, zaista su bili naš šesti igrač pomogli. To ništa ne znači što vodimo 1:0, moramo da budemo spremni da odigramo mnogo kvalitetnije na njihovom terenu i da nema sitnih grešaka i padova da bismo mogli da dobijemo i plasiramo se u finale. Partizan nije ista ekipa koja je krenula sezonu, doveli su četiri igrača, iskusnog, evroligaškog trenera i njihov cilj je da se plasiraju i naprave što bolji uspeh u ABA ligi. Spremni smo za ovu utakmicu treba da imamo 100 odsto koncentracije, da mislimo samo na košarku i da se plasiramo u finale’’, istakao je Tomić, a onda su usledila novinarska pitanja.


Saša Čađo - Blic Sport\nNa jednom gostovanju sa celim timom sam išla u pravoslavni manastir, bilo je to sjajno iskustvo, rekla je reprezentativka Srbije u košarci Saša Čađo.\nPRIZNANJE Svečani prijem za Sašu Čađo u Banjaluci, dobila nagradu Grb grada\nPredsednik Skupštine grada Banjaluka Zoran Talić primio je našu košarkašicu Sašu Čađo, dobitnicu priznanja Grb grada za ovu godinu, i tom prilikom je istakao da bi osobe poput nje trebalo da budu uzor mladima.\nPlanovi su bili drugačiji za uvodna dva meča, pa posle izgubljenih duela sa Grkinjama i Francuskinjama i ne čudi besana noć koja je zadesila naše košarkašice u Pragu.\nSaša Čađo, reprezentativka Srbije u košarci, zajedno sa nekoliko učenika uspešnih u svojim oblastima koji su pohađali Ekonomsku školu, posetila je ovu ustanovu u Banjaluci i družila se sa đacima svih razreda.\nKošarkaška reprezentativka Srbije Saša Čađo operisala je povređeni palac, zbog kojeg je završila klupsku sezonu, ali je rekla da će biti spremna za početak priprema nacionalnog tima.\nPRAVE REČI Sjajna poruka naše zlatne košarkašice: Opet ćemo praviti čuda /FOTO/\nKošarkašice Srbije braniće titulu evropskog prvaka i pored poraza od selekcije Ukrajine (82:88) u poslednjem kolu kvalifikacija, jer su se kao drugoplasirane plasirale na Prvenstvo Evrope naredne godine u Češkoj. Zlatne kraljice su bile razočarane posle izgubljenog meča u Nišu, ali je Saša Čađo imala sjajnu poruku.\nKošarkašice Srbije: Samo kada smo okrenuti drugima možemo biti istinski srećni\nSelektorka ženske košarkaške reprezentacije Srbije Marina Maljković obišla je sa reprezentativkama Danijel Pejdž, Sašom Čađo i Nevenom Jovanović štand UNICEF-a u jednom od vodećih beogradskih tržnih centara.\nNaše košarkašice mogle bi da budu glavne zvezde turskog prvenstva, a utakmicu tamošnjeg Superkupa iskoristile su da se okupe.\nSkoro tri nedelje su prošle otkako su naše košarkašice osvojile istorijsku, prvu titulu prvaka Evrope u dresu Srbije, a Saša Čađo je doputovala u Banjaluku, gde ju je iznenadio - doček.


Dan online - Sport: Novak i Miloš zajedno trenirali u Monte Karlu - 2016-12-24\nĐoković i Raonić Novak i Miloš zajedno trenirali u Monte Karlu\nPripreme naboljih tenisera za novu sezonu ulaze u finiš, a Novak Đoković i Miloš Raonić juče su u Monte Karlu odradili zajednički trening u dobrom raspoloženju.\nPodsjećanja radi, Raonić je na Mastersu u Parizu predao polufinalni meč Endiju Mareju zbog navodne povrede, a upravo taj trijumf je bio potreban Britancu da bi se prvi put u karijeri popeo na tron i srušio Novaka Đokovića. Međutim, Srbin i Kanađanin su van terena veliki prijatelji o čemu svjedoči i zajednička fotografija po završetku jučerašnjg treninga kada su pozirali sa lopticama kojima će se igrati na Australijan openu, prvom grend slem turniru sezone.\nBez Pekinga i Beča u\nPrvi teniser svijeta Britanac Endi Marej objavio je raspored za 2017. godinu. Marej je donekle promijenio svoj plan u odnosu na 2016. godinu u kojoj je došao do teniskog trona pa će sledeće sezone pored četiri grend slema i devet turnira iz Masters serije igrati još u Dohi, Dubaiju i Kvinsu.\nTo ujedno znači da se trenutno odrekao 1.000 bodova koje je zaradio krajem sezone kada je u potjeri za Đokovićem osvojio turnire u Beču i Pekingu. Međutim, to ne mora da bude njegova definitivna odluka pošto se i ove godine naknadno prijavio za turnir u glavnom gradu Austrije pa bi nešto slično mogao da ponovi ukoliko bude potrebe.\nDel Potro najbolji\nZa odličnu sezonu koju je krunisao srebrnom medaljom na Olimpijskim igrama u Rio de Žaneiru, a zatim i osvajanjem Dejvis kupa Huan Martin del Potro nagrađen je i u domovini, pošto je zasijenio Lionela Mesija i proglašen za najboljeg sportistu Argentine, u izboru sportskih novinara ove zemlje. Ovo je drugi put u karijeri da Delpo dobija ovo prestižno priznanje, pošto je i 2009. godine bio najbolji argentinski sportista. Argentinac je u januaru 2016. godine bio 1041. a godinu je okončao na 38. poziciji. D.K.


Gorenje DE72/G mašina za sušenje veša cena, cene Srbija, prodaja Beograd Novi Sad Niš\nGorenje DE72/G mašina za sušenje veša cene\nGorenje DE72G Punjenje veša Frontalno, Energetski razred A++, Kapacitet sušenja 7 kg, Dimenzije (ŠxVxD) 60 × 85 × 62,5 cm... specifikacija\ncena od 49.789,00 do 58.990,00 din | prodavnica (9)\nModel GORENJE DE 72 G Način punjenja Frontalno Način sušenja veša Toplotnom pumpom Tip Samostojeća Energetska klasa A Kapacitet sušenja 7 kg Nivo buke 65 dB Potrošnja energije 205 kWh Programi\nEPonuda nije internet prodavnica već Vam omogućava da brzo i lako nađete Gorenje DE72/G mašina za sušenje veša po najjeftinijoj ceni. Naš cilj je da kupci budu što bolje informisani o ponudi Gorenje mašina za sušenje veša DE72/G na tržištu Srbije. Vrlo lako nalazite željeni proizvod za kategoriju Mašine za sušenje veša cene, ne morate da lutate od sajta do sajta za Gorenje Mašine za sušenje veša, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje DE72/G mašina za sušenje veša sa PRODAVCEM. EPonuda ne može da garantuje potpunu tačnost specifikacije i slika za Gorenje DE72/G mašina za sušenje veša. Pre kupovine, podatke za Gorenje mašina za sušenje veša DE72/G proverite na sajtu PROIZVOĐAČA.


Posle nezavisnosti dijalog je zamro\nDragan Velić, predsednik Srpskog nacionalnog veća\nOdnosi između Albanaca i Srba na Kosovu posle proglašenja nezavisnosti su zamrznuti, ocenjuju predstavnici kosovskih Srba. I dok institucije kažu da su otvorene za integraciju Srba, predstavnici srpske zajednice kažu da nezavisnost koči bilo kakav dijalog.\nSvaki dijalog između Albanaca i Srba posle proglašenja nezavisnosti Kosova je stao, smatraju kosovski Srbi. Predsednik Srpskog nacionalnog veća Kosova Dragan Velić procenjujući međuetničke odnose kazao je za naš radio da dijaloga nema pošto se zbog političkih opredeljenja ne obraća pažnja na osnovne probleme.\n“Nažalost posle jednostranog proglašenja nezavisnosti Kosova 17. februara 2008. godine potpuno je zamro ionako slab dijalog koji je u prethodnim godinama bio između Srba i Albanaca na Kosovu, tako da u ovom trenutku praktično da i ne postoji”, rekao je Velić.\n“Imamo obe strane da jednostavno imaju percepciju i takav odnos prema rešavanju problema Kosova kao da je sve već svršeno kao da ne treba više razgovarati”, dodao je on.\nKosovske institucije se zalažu za dijalog sa srpskom zajednicom s tim da to rezultira njenom integracijom u kosovsko društvo i prihvatanjem novih okolnosti posle nezavisnosti. Portparol Vlade Kosova Memlji Krasnići kaže da vlasti sarađuju sa onim predstavnicima Srba koji učestvuju u radu institucija.\n“Mi imamo dijalog sa predstavnicima kosovskih Srba koji prihvataju novu realnost na Kosovu i priznaju legimitet institucija”, rekao je Krasnići.\nArdian Đini, iz Alijanse za budućnost Kosova\nMeđutim, opozicija kritikuje vlasti po ovom pitanju. Naime, Ardian Đini iz Alijanse za budućnost Kosova smatra da se institucije moraju odlučnije zalagati u pokušaju da integrišu Srbe.\n“Ako imamo situaciju da su kosovski Srbi iritirani iz bilo kog razloga onda bi insistiranje na dijalogu trebalo da bude još veće, kako bi oni uvideli da nivo interesovanja za njih raste”, izjavio je on.\nPrema njegovoj oceni direktni kontakti su neophodni radi definisanja potreba koje ima srpska zajednica. Đini smatra da je takođe pogrešno što Vlada ne želi da razgovara sa srpskim pralalelnim vlastima, jer kako kaže nijedan građanin ne sme biti ostavljen izvan dijaloga.\n“Mi ne smemo dozvoliti nepoštovanje zakona ali moramo razgovarati sa svima bez obzira na politička opredeljenja”, dodao je.\nPrema oceni Velića dijalog može biti odlučujući u rešavanju mnogih problema, što obuhvata i životna pitanja koja muče srpsku zajednicu. Velić predlaže da dijalog treba početi na nižem nivou u okviru civilnog društva a onda preći na zvaničniji nivo.\n“Ako krenemo da razgovaramo institucionalno onda u samom startu nema mogućnosti za razgovor jer jednostavno kreće se od toga da obe strane imaju svoje mišljenje po glavnom pitanju a to je statusno pitanje i onda bilo kakav dijalog je nemoguć. Zato je važno krenuti od nižeg nivoa i krenuti preko nevladinih organizacija, razgovori između partija i NVO i rešavati pitanje po pitanje i doći do održivog rešenja prihvatljivog za sve”, izjavio je Velić.\nBilo kakav dijalog između dve zajednice je opterećen pitanjem nezavisnosti. Među mnogim Srbima vlada mišljenje da će razgovorima sa Albancima ili učešćem u institucijama priznati nezavisno Kosovo. S druge strane, Albanci kažu da Beograd uveliko manipuliše kosovskim Srbima, koji se moraju okrenuti Prištini.\nI dok kosovski Srbi veruju da se proces mora vratiti na početak i pokrenuti dijalog kako bi se došlo do obostrano prihvatljivog rešenja, Albanci ističu kako je statusno pitanje rešeno 17. februara kada je Skupština proglasila nezavisnost, te da se sada treba razgovarati o integraciji Srba u novo kosovsko društvo.


Poreska Uprava :: Novosti :: Jedinstveni registar poreskih obveznika / print=true\nPoreska uprava Biro za informisanje Novosti Jedinstveni registar poreskih obveznika\nJedinstveni registar poreskih obveznika-samo jedna od mnogih nadležnosti Poreske uprave. Zato se svim obveznicima dodeljuje PIB, odnosno poreski identifikacioni broj.\nPoreski identifikacioni broj dodeljuje se svim poreskim obveznicima na teritoriji Republike Srbije. Zakonom o poreskom postupku i poreskoj administraciji propisano je ko je sve dužan da ima PIB. Između ostalih to su: rezidentna pravna lica, preduzetnici, nerezidentna pravna lica, rezidentna i nerezidentna fizička lica, kao i državni organi i organizacije.\n„U okviru uvođenja Jedinstvenog registra poreskih obveznika, Poreska uprava vrši konstantne kontrole svih poreskih obveznika, kako novoosnovanih tako i svih obveznika koji su ranije osnovani. Kao posledica te kontrole može da se desi i situacija kada Poreska uprava pribegava meri koja se zove privremeno oduzimanje PIB-a. S tim u vezi neophodno je da svi poreski obveznici imaju u vidu da moraju da poštuju poreske propise koji su propisani svim poreskim zakonima i aktima“, kaže načelnik u Sektoru za kontrolu Miraš Babović. Dodaje da je u okviru registracije poreskih obveznika uspostavljen i jednošalterski sistem sa Agencijom za privredne registre.\n„Taj sistem je uspostavljen u cilju efikasnije registracije od počinjanja poslovanja svakog poreskog obveznika ponaosob i isti podrazumeva da se preko Agencije za privredne registre dodeljuje PIB. To se vrši elektronskom razmenom podataka između Agencije za privredne registre i Poreske uprave faktički u realnom vremenu. Na taj način sam postupak registracije je skraćen na neki minimalan nivo i ne traje nikad duže od jednog radnog dana. Takođe je važno reći da je u okviru tog jednošalterskog sistema Poreska uprava uspostavila i saradnju sa Republičkim geodetskim zavodom i svim jedinicama lokalne samouprave sa ciljem registracija stambenih zajednica, gde se na isti način kao sa Agencijom za privredne registre vrši registracija i dodela PIB-a poreskim obveznicima, odnosno pravnim licima koja su dobila status stambene zajednice u skladu sa Zakonom o stanovanju“, kaže Miraš Babović.\nNije zgoreg još jednom podsetiti sve vlasnike privrednih subjekata-neophodno je voditi računa o poreskim propisima, ne samo u trenutku započinjanja delatnosti, nego i sve vreme njenog obavljanja.


VAŽNO SAPŠTENJE DOMA ZDRAVLJA „DR BOŠKO VREBALOV“ | ZR KLIK\nZrenjanin- Od utorka, 26. januara na svim punktovima za vakcinaciju moći će da se vakcinišu isključivo građani koji su dobili poziv od elektronske uprave sa terminom vakcinacije.\nTermin za vakcinciju građani će dobiti nakon prijave na portalu eUprave ili pozivom kontakt centra. Nema nikakve potrebe niti je u interesu javnog zdravlja da se stvaraju redovi i gužve građana koji nemaju\nzakazan termin jer će svi građani dobiti vakcinu u skladu sa planom prioritizacije.\n„Ovakva odluka doneta je zbog toga što se svakoga dana uvećava broj građana koji se nisu prijavili za vakcinaciju, a dolaze ispred punktova ili zdravstvenih ustanova kako bi se vakcinisali. Molimo građane da poštuju procedure prijave i same vakcinacije jer je to najbolji način da svoju vakcinu dobiju svi, po utvrđenim prioritetima. Zbog toga Vlada Srbije još jednom poziva sve građane da dolaze na vakcinaciju iskključivo u terminu kada im je ona i zakazana“, navodi se u saopštenju Doma zdravlja.


IKEA i IKEA Fondacija pozivaju ljude širom sveta da se više igraju - Moje dete\nPočetna Konkursi Likovni konkursi IKEA i IKEA Fondacija pozivaju ljude širom sveta da se više igraju\nIKEA i IKEA Fondacija pozivaju ljude širom sveta da se više igraju\nKonkurs otvoren od: 06. do 19. novembra\nKonkurs raspisuje: IKEA i IKEA Fondacija\nNovi IKEA izveštaj o navikama igranja, identifikuje pet ključnih motiva zbog kojih se igramo. Rezultati su prikupljeni kroz iskustva igranja u IKEA robnim kućama širom sveta u okviru kampanje “Igram za promenu”.\nNovi globalni IKEA izveštaj o igranju, pokazao je da ljudi širom sveta veruju da je igranje zapostavljeno u modernom životu, jer su prisiljeni da se bave “važnijim” stvarima. Zbog toga IKEA i IKEA Fondacija stavljaju igranje u srce svoje kampanje “Igram za promenu” ohrabrujući ljude da se više igraju i više uživaju u svakodnevnom životu.\nObjavljivanje rezultata ovog istraživanja, IKEA ujedno i obeležava drugu godinu sprovođenja višegodišnje društveno odgovorne kampanje, kojom podržava dečije pravo na igru. IKEA Fondacija razume da je velikom broju dece širom sveta nedostaje sigurno mesto za igru i razvoj. Donacijom 45 miliona evra za Internacionalno udruženje hendikepiranih (Handicap International), organizaciju Spasimo decu (Save the Children), Udruženje paraolimpijaca (Special Olympics), Soba za čitanje (Room to Read), UNICEF i Dete rata (War Child), IKEA fondacija želi da pomogne najugroženije grupe dece u svetu i doprinese stvaranju bezbednih uslova za igru i dostizanje njihovog punog potencijala u razvoju.\n“U IKEA znamo da se dobre stvari dešavaju, onda kada svi (i deca i odrasli) kažu „da“ igranju. Igra pomaže naš razvoj, čini nas kreativnijima, uči nas da radimo zajedno i podstiče radoznalost”, rekla je Jovana Mehandzić Đurđić, menadžerka za održivi razvoj IKEA. “Sprovedeno istraživanje osnažilo je naše verovanje da je igra veoma važna za bolji svakodnevni život kod kuće. Sada primenjujemo ta saznanja kako bismo unapredili razvoj svakodnevnih navika igranja”.\nDa bi istakla važnost igranja u našim svakodnevnim životima, IKEA će, u okviru kampanje “Igram za promenu” organizovati različite aktivnosti u robnim kućama širom sveta kroz interaktivne igre.\nU periodu od 06. do 19. novembra, IKEA poziva decu da se priključe globalnom konkursu „Mašta može svašta“ i nacrtaju svoju igračku iz snova. Deca će moći da naprave ili samo ostave svoje crteže u robnoj kući, svaki dan od 10-21h. Najbolji crteži postaće prava plišana igračka, koja će se već sledeće godine naći u robnim kućama IKEA širom sveta, u okviru SAGOSKATT kolekcije. Sva sredstva od prodaje igračaka iz ove kolekcije namenjena su unapređenju rada lokalnih dečijih dobrotvornih ustanova. U Srbiji će ova sredstva biti donirana u opremanje razvojnog savetovalista u sklopu Doma zdravlja Voždovac, jedinica Stepa Stepanović.\nMali, a i oni malo stariji posetioci imaće priliku da uživaju u:\nKući sa igračkama\n• Kućici za čitanje\n• Skakanju po kockicama (pod je lava)\n• Košarci sa voćem\n• Špijunskom oku\n• Ludim ogledalima\n• Koliko miševa ima u kutiji\n• Napipaj i pogodi šta je u kutiji\n“Svako dete ima pravo na igru. Stimulacija kroz igru je ključni deo razvoja mozga malog deteta i emocionalnog sazrevanja“ rekao je Per Heggenes, glavni izvršni direktor IKEA Fondacije. „Nažalost, previse je mesta širom sveta gde razarajuće okolnosti sprečavaju decu da jednostavno budu “deca”. Kroz kampanju “Igraj za promenu” želimo da smanjimo izazove za igru i razvoj u nekim od najugroženijih zajednica na svetu, istovremeno pomažući izgradnju globalnog pokreta za igru.”\nNAVIKE IGRANJA 2017 – Rezulati istraživanja\nTokom godina, IKEA je prikupila široko saznanje o ulozi Igranja u životu svakog pojedinca. 2009. godine uradili smo 10.000 intervijua sa roditeljima i decom u 25 zemalja na temu povezanosti razvoja deteta i igranja. 2014. broj se povećao na skoro 30.000 roditelja i dece u 12 zemalja, a dodata je i nova grupa ispitanika i tema: percepcija tinejdžera o porodičnom životu kod kuće.\nnastavili smo da istražujemo svet igre i otkrivamo koliko je igra važna ne samo za decu, već i za odrasle. IKEA Izveštaj o igri 2017 ima za cilj da razume kakvu ulogu ima igra i koliki je njen potencijal u izgradnji boljeg svakodnevnog života za odrasle i za decu. Istraživali smo značaj igre u različitim kontekstima (npr. kroz kuću, u pokretu, na poslu) i sa različitim ljudima (porodica, prijatelji, kolege).\nU kvalitativnoj studiji učestvovalo je više od 300 pojedinaca širom Kine, Nemačke i Amerike, a zaključak je izveden na osnovu kombinacija rezultata posećenosti organizovanih igara u robnim kućama, kontinuirano sedmomesečno istraživanje on line zajednice i zajedničkih radionica potrošača i IKEA dizajnera, u cilju da se definišu stavovi ljudi, njihovi verovanja i ponašanja vezanih za igru.\nIstraživanje je pokazalo da ljudi igranje definišu kao “učestvovanje u jednoj veseloj aktivnosti koja je zadovoljavajuća i spontana”\nStudija, u kojoj su učesvovali ispitanici između 2 i 90 godina, otkrila je pet univerzalnih motiva za igru – da se povežemo, da se izrazimo, da istražujemo, da popravljamo i da pobegnemo – ali i mentalne i emocionalne dobrobiti koje zadovoljavamo kroz igru. Takođe, otkriveni su i ključni razlozi koji sprečavaju ljude da se igraju, kakve su percepcija igre kao aktivnosti (za decu) pre nego stanja uma koje može uneti dobro raspoloženje u svakodnevni život, ili uverenje da je prihvatanje takvog (“dečijeg”) načina razmišljanja društveno neprihvatljivo.\nIstraživanje o navikama igranja možete pogledati i/ili preuzeti putem linka http://bit.ly/2zYhKD3\nViše o partnerima kampanje “Igram za promenu” kao i način na koji način će se sredstva kampanje koristiti za podršku prava deteta na igru, možete pratiti ovde: https://www.ikeafoundation.org/campaigns/lets-play/\nLikovni konkursi za predškolce 2017\nPrethodni članak„Zima i njene radosti“ – pismeni sastav za osnovnu školu\nSledeći članakZanimljivosti o puževima (zanimljive i neobične činjenice)


Umrežavanje organizacija civilnog društva i medija - put ka otvorenijem pristupanju Srbije EU - Civilno društvo\nPredstavnici 21 partnerske organizacije civilnog društva i medija su od 16-18. aprila 2018. godine, u okviru projekta „Civilno društvo za unapređenje pristupanja Srbije Evropskoj uniji“, pohađali obuku u Mećavniku, na Mokroj Gori. Predavači na obuci „Jačanje programskih partnera za učešće u procesu evropskih integracija” su predstavili trenutno stanje u procesu pristupanja Srbije EU i radili na tome da međusobno umreže projekte partnerskih organizacija i njihova nastojanja da proces pregovora sa EU približe građanima.\nTokom trodnevne obuke učesnici su imali priliku da rade u četiri tematske radionice gde su se, zajedno sa stručnim predavačima, detaljnije bavili oblastima vladavine prava i odgovornosti javnih vlasti, medijskih sloboda, životne sredine i održivog razvoja kao i omladinske politike.\nVladimir Pavlović, Beogradska otvorena škola, govorio je o tome gde se trenutno Srbija nalazi u procesu pristupanja EU. On je predstavio kako se usvajaju pregovaračke pozicije u okviru poglavlja u kojima se pregovara i ukazao na dokumente koje bi organizacije civilnog društva i mediji trebalo da pomno prate kako bi mogli što aktivnije da se uključuju u proces.\nJelena Surčulija, profesorka Fakulteta političkih nauka Univerziteta u Beogradu, vodila je radionicu koja se bavi ulogom medijskih sloboda u procesu evropskih integracija kao i izazova u realizaciji medijskih projekata u Srbiji. Učesnici su se usaglasili da je neophodno štititi medijske slobode i unaprediti uslove za kredibilno novinarstvo, te je stoga radionica obuhvatila i raspravu o važećim medijskim zakonima: Zakon o elektronskim medijima, Zakon o javnim medijskim servisima i Zakon o javnom informisanju i medijima. Neprimenjivanje zakona, pritisci na novinare kao i ograničena uloga EU u oceni stanja slobode izražavanja, samo su neki od problema sa kojima se mediji u Srbiji sreću. Zaključak je da se dati problemi delom mogu rešiti kroz bolje umrežavanje organizacija - kroz međusobnu podršku, koautorstvo u proizvodnji programa, razmenu sadržaja kao i aktivno uključivanje u proces evropskih integracija.\nMilan Antonijević, Komitet pravnika za ljudska prava YUCOM je, u okviru radionice o vladavini prava i odgovornosti javnih vlasti, ponovio da je to jedna od osnovnih vrednosti na kojima se zasniva EU. U skladu sa kriterijumima koji se postavljaju tokom procesa pristupanja, države koje žele da se pridruže Evropskoj uniji moraju da od najranije faze pristupanja uspostave i promovišu rad najvažnijih institucija za održavanje vladavine prava. Pogotovo nakon usvajanja Strategije proširenja EU, Evropska komisija je potvrdila da je jedan od prioriteta države koja želi da postane članica, obavezna reforma koje se odnosi na vladavinu prava i osnovne slobode. Učesnici su raspravljali o poglavljima 23 i 24, o sprovođenju Akcionih planova kao i o predstojećoj reformi Ustava Republike Srbije. Značajne teme koje su bile uključene u diskusiju su povećanje transparentnosti i efikasnosti pravosuđa, unapređenje sistema kažnjavanja, decentralizacija, borba protiv korupcije kao i zaštita osnovnih ljudskih i manjinskih prava.\nMarija Bulat, Regionalna kancelarija za saradnju mladih i Milica Škiljević, Beogradska otvorena škola, bliže su upoznale predstavnike organizacija civilnog društva sa aktuelnim elementima omladinske politike u procesu integracije Srbije u EU, kao i omladinske politike na EU nivou. Tokom radionice, učesnicima su predstavljeni delovi poglavlja koji se bave položajem mladih u Srbiji, te mehanizmi strukturiranog dijaloga i drugi alati za povećano učešće mladih u donošenju odluka. Takođe, partneri su predstavili svoje projekte koje realizuju u okviru CS4EU programa i izazove sa kojima se suočavaju, ali i razmatrali mogućnosti za unapređenje projektnih aktivnosti kroz saradnju sa drugim partnerima na projektu.\nŽaklina Živković, Grupa za analizu i kreiranje javnih politika i Ognjan Pantić, Beogradska otvorena škola, osvrnuli su se na trenutno stanje zaštite životne sredine i perspektiva u okviru pregovaračkog poglavlja 27. Radionica je predstavila i najvažnije direktive Evropske unije sa kojima će Srbija morati da se usaglasi tokom pregovora kao i izveštaje koji prikazuju stanje zaštite životne sredine i klimatskih promena u Srbiji. Učesnicima je predstavljena analiza postojećih mehanizama uključivanja javnosti u proces pregovora, a oni su međusobno razmenjivali iskustva i definisali preporuke za unapređenje.\nSrđan Staletović, savetnik za komunikacije i odnose sa javnošću, pozabavio se medijskom slikom Evropske unije u Srbiji, odnosno kako je predstavljaju njeni zvaničnici, kako reaguju domaći političari, a kako stručnjaci. Komunikacija o procesu pristupanja EU je dosta razvodnjena i podeljena na mnoštvo malih projekata koji na kraju ne mogu da dođu do izražaja i da dostignu sveobuhvatno kvalitetno predstavljanje medija, kao i poverenje javnosti. Sa tim u vezi, građani ne mogu da razaznaju i da dođu do informacija, odnosno informacije jako slabo zaista dopiru do njih. Podsticanje prave javne debate je dosta izazovno, ali organizacije civilnog društva i mediji jedino zajedno mogu to da postignu. Udruživanje i umrežavanje projekata, ali i udruživanje sredstava za komuniciranje, kao što to delom postoji u okviru CS4EU projekta, definitivno je model koji bi doprineo širenju znanja o procesu evropskih integracija ali i dodatnom uticaju na donosioce odluka.\nSuzana Grubješić, generalna sekretarka Evropskog pokreta u Srbiji, pomenula je da je finalni tekst Strategije proširenje Evropske Unije, koja je doneta u februaru 2018, dosta opštiji nego one koje je imala priliku da vidi u fazi nacrta, taman toliko da reflektuje srednju vrednost želja Komisije i država članica. Jedina novina je pominjanje 2025. kao potencijalne godine za prijem Srbije i Crne Gore, dok su ostale informacije već mnogo puta izrečene u različitim dokumentima EU. Novi Izveštaj o Srbiji Evropske komisije, objavljen 17. aprila, donosi presek stanja u procesu evropskih integracija Srbije u poslednje 2 godine. Glavni problemi za Srbiju ostaju isti: poglavlja 23 i 24 (pravosuđe i osnovna prava, pravda, sloboda i bezbednost, sloboda medija), poglavlje 35 (normalizacija odnosa Beograda i Prištine) i poglavlje 31 (usklađenost spoljne i bezbednosne politike sa pozicijama EU). Izvesni napredak je prikazan u okviru ekonomskih reformi i reforme javne uprave. Ona je najavila Samit u Sofiji „EU-Zapadni Balkan", koji se održava u maju kao i predstojeći Samit u Londonu u julu, u okviru Berlinskog procesa. Napomenuto je da je veoma diskutabilno da li će Srbija uspeti da do 2023. otvori, a zatim i uspešno zatvori preostalih 23 poglavlja.


Postavio: eTrebinje Subota, 24.07.2021. 0\nPlan za Zapadni Balkan koji je objavila Evropska komisija predviđa mobilizaciju 9 milijardi evra za investicije u održivu povezanost, inkluzivan rast, digitalnu i zelenu agendu.\nProces oporavka Bosne i Hercegovine od posljedica pandemije Covid-19 će potrajati iako je bilo intervencija kojima se nastojalo spriječiti nazadovanje privrede, a pomoć stiže i iz Evropske unije.\n– Evropska investiciona banka će pomoći proces oporavka tako što će osigurati da je on zelen i održiv. Spremni smo pružiti finansijsku i tehničku podršku za ključne investicione projekte, zajedno sa našim partnerima u ovoj regiji, rekla je za O kanal Sandrine Friscia, predstavnica Evropske investicijske banke za Bosnu i Hercegovinu i Crnu Goru.\nNapomenula je kako je EIB od početka pandemijske krize pomagao malim i srednjim preduzećima da zadrže svoje radnike i nastave poslovati.\nU nastavku je podsjetila kako je u 2021. godini EIB već uložio 860 miliona evra u mala i srednja poduzeća u BiH, čime je svoje finansiranje povećao za 50 posto u odnosu na 2019. Većina investicija, 531 milion evra, bila je namijenjena saobraćajnoj infrastrukturi u Bosni i Hercegovini i Crnoj Gori.\nOve godine je, govori Friscia, EIB potpisao grant vrijedan 2,1 milion eura sa BiH za finansiranje izgradnje sistema kanalizacije i vodoopskrbe u općinama Jajce i Zvornik.\n– To je jedna od najvažnijih transportnih trasa u BiH, jer će njenim završetkom 2022. godine biti omogućeno oko 21 kilometar kontinuiranog autoputa između Počitelja i Bijače, na južnoj granici BiH sa Hrvatskom, pojasnila je Friscia, smatrajući da je koridor 5c prioritetna transportna mreža u BiH koja će doprinijeti održivijem ekonomskom razvoju, razvoju regionalne trgovine i poboljšanju uslova života za više od 50 odsto stanovnika ove zemlje koji žive u područjima oko trase.\n– Više od 95 odsto robe i putnika se prevozi putnim saobraćajem, što ovaj pravac čini još značajnijim za međunarodnu trgovinu i ekonomsku razmjenu. Evropska unija je izdvojila 225 miliona evra bespovratnih sredstava za izgradnju koridora 5c, a ukupna investicija će iznositi više od dvije milijarde eura, kaže Friscia, napominjući da je do sada EIB osigurao više od milijarde pomoći.\n– Završeno je 155 kilometara puta, nastavlja se izgradnja sa vrlo ambicioznim planovima da se građevinski radovi završe u nekoliko narednih godina, a naša banka će nastaviti pružati podršku, poručila je.\nEIB će u 2021. godini podržati Evropsku komisiju u provođenju Ekonomskog i investicijskog plana za Balkan, koji predviđa mobilizaciju do 9 milijardi evra za investicije koje promovišu održivi saobraćaj, inkluzivni rast, zelenu i digitalnu transformaciju, kao i stvaranje zajedničkog tržišta zasnovanog na znanju.\n– Veći dio su bespovratna sredstva, a novac će, između ostalog, biti namijenjen za obrazovanje, otpadne vode i zaštitu okoline. EIB se raduje tome što će u BiH potpisati prvi projekat u oblasti obnovljivih izvora energije, istakla je.\nNajavila je i održavanje Western Balkans Rail Summita za septembar u Beogradu, čiji je cilj unaprijediti transportnu politiku na regionalnom, evropskom i globalnom nivou, ali i poboljšati željeznički transport u regiji.


Savjet ministara o povećanom prilivu migranata - BIGportal.ba\nOktobar 3, 2019 Oktobar 3, 2019 014\nU okviru ove tačke dnevnog reda pred ministrima će biti i informacije o stanju u oblasti migracija u BiH za jun, jul i avgust, te Prijedlog sporazuma o pružanju pomoći i operativnoj saradnji u nadzoru granice, objavljeno je na internet stranici Savjeta ministara u tehničkom mandatu.\nPred ministrima u tehničkom mandatu biće i izvještaj o radu Komisije za NATO integracioni proces BiH za period od 1. decembra 2018 do 1. jula ove godine i informacija o godišnjem planu obuke i vježbi pripadnika i jedinica Oružanih snaga BiH u inostranstvu za 2020. godinu.\nSavjet ministara u tehničkom mandatu razmotriće Nacrt sporazuma između Vlade Švajcarske i Savjeta ministara u vezi sa odobravanjem finansijskog doprinosa u obliku donacije za projekat “Prikupljanje i prečišćavanje otpadnih voda u Gradišci”, sa osnovama za zaključivanje tog sporazuma.\nBiće riječi i o informaciji o izradi akcionog plana za realizaciju prioriteta iz Analitičkog izvještaja Evropske komisije i nacrtu akcionog plana za realizaciju prioriteta iz Analitičkog izvještaja Evropske komisije.\nNa dnevnom redu sjednice je nacrt odluke o ratifikaciji protokola o određivanju tromeđne granične tačke između BiH, Crne Gore i Srbije.\nU kamionu pronađeno 39 tijela, vozač uhapšen


Objavljeno četvrtak, 16 avgust 2018 08:49\nOdbornici Demokratske partije socijalista (DPS) u Rožajama dali su podršku izboru predsjednika Opštine i SO u toj opštini, koji su iz redova Bošnjačke stranke (BS) ali u tom gradu još nije formirana koalicija pomenutih partija. Potez DPS-a za mnoge je bio jasan nagovještaj da je na pomolu koalicija tih stranaka na lokalnom nivou, prenio je Portal Analitika pisanje Pobjede.\nPodsjetimo, od 34 mjesta, koliko broji lokalni parlament u Rožajama, BS ima 19 mandata, odnosno apsolutnu većinu.\nKako je prenijela Analitika, u OO DPS-a ne spore da očekuju poziv BS-a na razgovor o sklapanju koalicije. Međutim, iako su od lokalnih izbora protekla skoro dva i po mjeseca i činjenice da je konstituisana lokalna vlast, razgovora predstavnika ovih partija na tu temu još nije bilo.\n“Cijeneći sve ono šta nam slijedi u narednom četvorogodišnjem periodu, smatram da smo davanjem podrške kandidatima BS za dvije čelne pozicije u lokalnoj vlasti napravili ozbiljan iskorak ka uspostavljanju kvalitetne saradnje koja treba da rezultira stvaranju boljih uslova za kvalitetniji život građana ove opštine”, citirala je Analitika izjavu Bećira Kalača - predsjednika rožajskog odbora DPS-a, koju je dao Pobjedi.\nKako se dodaje, on je kazao da DPS neće po svaku cijenu pristati na koalicionu saradnju, odnosno da takva saradnja mora biti utvrđena na jasnim principima.\n“Čujem da u BS-u već imaju kandidate za pojedine pozicije u lokalnoj upravi. Ako se istinski želi koalicija sa našom partijom, smatram da to nije u redu. Naš je stav da nećemo ulaziti u koaliciju po svaku cijenu i bez jasno definisanih principa” rekao je prvi čovjek lokalnog DPS-a, naglasila je Analitika.\nIz Bošnjačke stranke je nezvanično rečeno da uskoro planiraju formiranje radne grupe koja bi sačinila platformu buduće koalicije sa DPS-om, zaključio je portal.\nZbog novog zaduženja Opštine, DPS napustio sjednicu SO Rožaje\nRožaje: Kalač i Luboder dijele OO DPS\nOdbornici OO DPS Rožaje napustili lokalni parlament\nOO DPS Rožaje: Vlast priprema nove otkaze


Knjižare >Knjižara „Borislav Pekić“\n09-22h (Ponedeljak - subota)\nKafeterija „Bukmarker“ – obeleži svoje mesto za kafu!\nDve najveće beogradske knjižare, „Borislav Pekić“ u Knez Mihailovoj 48 i knjižara Delfi SKC, Kralja Milana 48, osim velikog izbora domaćih i stranih knjiga, poklona, video igara, filmova i muzike, izdvajaju se i po kafeteriji „Bukmarker“, omiljenom okupljalištu ljubitelja kafe i čitanja.Uz osvežavajuće... ceo tekst\nDa, dobro ste pročitali. Delfi Kutku uspelo je da na književno okupljanje dozove jednog od najšarmantnijih pisaca fantastike. I pravo da vam kažemo, uživao je u društvu članova naše Fejsbuk grupe. I zadovoljstvo je uzajamno – devojke koje su prisustvovale druženju oduševljene su Gejmenom. Ukoliko ste... ceo tekst\nŠta je to na broju 48 u Knez Mihailovoj? Mnogo radoznalih posetilaca bilo je ovih dana u novootvorenoj Delfi knjižari „Borislav Pekić“ u Knezu. Knjižara je počela sa radom u ponedeljak 5. novembra i odmah je enterijerom, prijatnom atmosferom, izuzetno bogatom ponudom knjiga, gift programa, kartolerije,... ceo tekst


Crvena zvezda navija za PAO, Barselona želi seriju pobeda - Meridianbet Vesti\nKošarka Author:\tNikola Lalović - 24/01/2017\nCrvena zvezda navija za PAO, Barselona želi seriju pobeda\nNavijači Crvene zvezde će pored duela svog tima protiv Baskonije pažljivo gledati meč PAO – Barselona u kome će im više odgovara pobeda Grka.\nZvezda je u neverovatnoj seriji, jedini je tim u Evroligi sa pet pobeda zaredom. U toj seriji padali su Real Madrid, Žalgiris, CSKA, Fenerbahče i Makabi, a sada je tim Dejana Radonjića na deobi šestog mesta sa Panatinaikosom i Darušafakom.\nIako bi pobeda u duelu sa Barsom odvojila PAO na tabeli od „crveno-belih“, navijači beogradskog tima verovatno žele pobedu Grka.\nBarselona je uz Efes tim koji juri osmo mesto i na dve pobede je udaljena od Zvezde, Panatinaikosa i Darušafake. Prvi deo sezone obeležile su brojne povrede tima iz Katalonije, a u nizu proimena najnovija je otkaz za Džoija Dorsija i dovođenje Vitora Faveranija.\nOvo se pokazalo kao dobar potez, Brazilac igra odlično, a Barselona želi sada da dođe do niza pobeda. U prošlom kolu su savladali Efes, a ako sada padne i Panatinaikos kao još jedna direktni rival za mesto u Top 8 to bi bio veliki podstrek za ovaj tim.\nPAO se vraća posle teškog poraza od Fenerbahčea, a Meridianbet kvota na njih je ipak 1,45. Ove sezone deluju kao mnogo bolje sklopljen tim od protivnika, ali i tim u boljoj formi.\nIpak, ovde bismo preporučili igru na poene. Panatinaikos i Barselona ove sezone pre svega imaju defanzivno. PAO je na poslednja četiri meča samo jednom išao preko 80 poena i to u meču koji je otišao u produžetke.\nSa druge Barselona pobeđuje kada uspe da u napadu bude efikasna, ali to nikako nije lako protiv Grka. Pogotovo zato što je trener Panatinaikosa Ćavi Paskval, koji je do ove sezone šest godina trenirao Barsu.\nNjemu je izuzetno dobro poznat tim iz Katalonije, a zbog toga verujemo da će defanzivno zaustaviti protivnika. Zbog toga odigrajte na manje poena, a oni koje žele da rizikuju na hendikepu od -6,5 poena 1 ima kvotu skoro 2!\nTags:Barselona, Crvena Zvezda, Evroliga, Panatinaikos, PAO\nItalijanski fudbal: Šta Fiorentina može na San Paolu?\nJedan gol viška pokvario dobitan tiket!


VIDEO: Zašto funkcioneri koji rade na Kosovu krše Zakon o Agenciji za borbu protiv korupcije - Centar za istraživačko novinarstvo Srbije\nVIDEO: Zašto funkcioneri koji rade na Kosovu krše Zakon o Agenciji za borbu protiv korupcije\nMilan Ivanović je rekao da se ne seća da li je prijavio imovinu i prihode jer je bio u samoizolaciji; foto: Kossev\nFunkcioneri koji rukovode srpskim javnim institucijama na Kosovu i Metohiji uglavnom ne prijavljuju Agenciji za borbu protiv korupcije imovinu i prihode - iako ih zakon na to obavezuje. Pored toga, Agencija za mnoge čak nije ni obaveštena da su na funkcijama. Ovi funkcioneri, plaćeni parama građana Srbije, za CINS su izneli čitav spektar opravdanja zbog čega nisu poštovali zakon, a najvažnije i najoriginalnije među njima pogledajte u videu CINS-a.\nJedan od onih za koje je Agencija za borbu protiv korupcije potvrdila da nije prijavio imovinu i prihode i da nije obaveštena ni o jednoj funkciji koju obavlja je Goran Rakić. Rakić je funkcioner Srpske liste, ali i gradonačelnik Severne Mitrovice, direktor Javno-komunalnog preduzeća Standard i zastupnik Fudbalskog kluba Trepča.\nRakić se novinarima Centra za istraživačko novinarstvo Srbije (CINS) nije javljao na telefon, niti je odgovarao na poruke. U Agenciji su najavili pokretanje postupka protiv njega.\nRazlog da ne prijavi imovinu i prihode Veroljub Stanković, inače dekan Fakulteta za sport i fizičko vaspitanje iz Leposavića, našao je u glasinama, jer je, kako kaže, „čuo“ od nekoga da to ne treba da učini. Međutim, nije mogao da se seti od koga.\n„Pa ne znam, tako se pričalo. (…) Inače, imovina sigurno ne može da se uvećava što tiče plata i toga, jer su plate sve manje i manje“, pravdao se Stanković.\nDonedavni v. d. direktora Zdravstvenog centra Kosovska Mitrovica Milan Ivanović kao opravdanje iskoristio je situaciju sa pandemijom virusa korone.\n„Ne znam, ne mogu sada da se setim da li sam prijavljivao ili nisam prijavljivao (imovinu i prihode), sada sam u samoizolaciji pa ne mogu da se skoncentrišem“, rekao je za CINS.\nMeđutim, Agencija je u odgovoru CINS-u navela da ne samo da Ivanović nikada nije prijavio imovinu i prihode, već nisu obavešteni ni da je na toj funkciji.\nPodsetimo, istraživanje CINS-a pokazalo je da stanove, imanja, automobile, kao i zarade koje im se isplaćuju parama građana Srbije, funkcioneri koji rukovode srpskim javnim institucijama na Kosovu uglavnom ne prijavljuju beogradskoj Agenciji.\nNakon pisanja CINS-a, Agencija je saopštila da će pokrenuti postupak protiv šest funkcionera.\nAgencija za borbu protiv korupcijeAgencija za sprečavanje korupcijefunkcioneriKosovopostupci protiv funkcionera


Napadač Pari Sen Žermen Mauro Ikardi mogao bi da u januaru napusti "grad svetlosti" i pojača Milan, barem tako prenose italijanski mediji.\nNakon sjajnog starta sezone ambicije Milana rastu, pa klub u zimskom prelaznom roku želi da dovede igrača koji bi mogao značajno da im pomogne u borbi za titulu. Paolo Maldini i Riki Mesara žele da tokom zime oforme tim, koji bi do kraja mogao da vodi trku za Skudeto, a na tom putu biće im neophodna pojačanja na mestu centralnog defanzivca, koje bi prema pisanju tamošnje štampe mogao da pokrije Nikola Milenković, te napadača.\nArgentinski golgeter trenutno nije zadovoljan svojim statusom u PSŽ-u i minutažom koju ima u ekipi Tomasa Tuheča, pa želi da napusti Pariz. Ikardijeva supruga i menadžerka Vanda Nara nema ništa protiv povratka u Italiju i potrudiće se da se transfer u Milan ostvari, a čitavu priču podgrejala je njena objava nakon milanskog derbija, kada je čestitala "rosonerima" na trijumfu.\nKako sada stvari stoje, klub s "Parka prinčeva" je spreman da Ikardija pusti na pozajmicu za 10 miliona evra, a Milan će moći da otkupi njegov ugovor na leto za dodatnih 40 miliona, pa bi ukupan transfer iznosio oko 50 miliona evra.\nU Milanu smatraju da bi Ikardi bio idealan partner u napadu Zlatanu Ibrahimoviću i prava zamena za njega kada Šveđanin odluči da okonča karijeru, a presudnu ulogu bi ponovo mogla da ima Vanda, baš kao kada je napuštao Milano i odlazio iz Intera, jer sada želi da joj deca odrastaju u Italiji.\nIkardiju neće biti teško da se adaptira na uslove u novom timu, ako do transfera dođe, jer je pre dolaska u PSŽ blistao u redovima Milanovog najljućeg rivala Intera, za koji je odigrao 188 utakmica i postigao 111 golova, te bio kapiten, a ovaj 27-godišnji napadač nastupao je i sa Sampdoriju.


Predsednik Rusije Vladimir Putin na paradi u Beogradu\nDeklaracija koju je Marko Đurić u ime Srpske Napredne Stranke (SNS) potpisao u Moskvi sa Jedinstvenom Rusijom Vladimira Putina, ne razmatra pitanje vojne neutralnosti, niti Srbije, niti bilo koje druge teritorije na Balkanu.\nKako nam je rekla potpredsednica SNS-a, koja je sa Đurićem takođe bila u Moskvi, Marija Obradović, vojna pitanja se pominju, ali u potpuno drugom kontekstu.\n"Ne stoji teza vojna neutralnost, konotacija Deklaracije o međunarodnoj, međupartijskoj saradnji je potpuno drugačija. U prvoj rečenici se govori kako smo svi odgovorni za ovaj stepen međunarodne zategnutosti u međunarodnim odnosima i da svi treba da relaksiramo tu situaciju, posebno na prostorima Evrope odnosno Balkana", tvrdi Marija Obradović.\nOna potvrđuje da se u Deklaraciji pominje vojna neutralnost, ali da to nije vojni sporazum.\nMarija Obradović napominje da će tekst Deklaracije koju su potpisali SNS i Jedinstvena Rusija, uskoro biti objavljen na internet stranici Srpske napredne stranke.\nMeđutim, vladajuća Jedinstvena Rusija je već objavila tekst Deklaracije na svom sajtu i saopštila da je potpisala sa predstavnicima političkih partija iz Srbije, Crne Gore, Bosne i Hercegovine, Makedonije i Bugarske koji se zalažu za stvaranje vojno neutralne teritorije na Balkanu.\nTransparent u Beogradu tokom posete ruskog ministra spoljih poslova Srbiji, maj 2015.\nPotpisnici Deklaracije, kako prenose mediji u Srbiji, ukazuju da u okviru "smanjenja međunarodne napetosti", poseban značaj za Jugoistočnu Evropu predstavlja razvoj inicijative "niza balkanskih političara o formiranju teritorije suverenih neutralnih država u kojoj bi bile Srbija, Crna Gora, Makedonija, Bosna i Hercegovina", navodi se na sajtu Jedinstvene Rusije.\n"Taj projekat ima za cilj da postane strateška regionalna doktrina i da u budućnosti bude inkorporirana u opšteevropska razmatranja nove kontinentalne arhitekture bezbednosti", piše na sajtu partije ruskog predsednika Vladimira Putina.\nIstiču se neophodnost traženja zajedničkih "vanblokovskih rešenja", kao i interes ka razvoju saradnje balkanskih zemalja sa zemljama Evroazijskog ekonomskog saveza.\nNa Kongresu Jedinstvene Rusije, pored predstavnika Srpske napredne stranke Aleksandra Vučića, su bili i predstavnici Demokratske stranke Srbije (DSS) i Dveri, kao i Srpska narodna partija (SNP) Nenada Popovića.\nBorba za svaki pedalj Balkana\nSrećko Đukić, bivši ambasador i član Foruma za međunarodne odnose, za RSE kaže da su potpisnice partije koje odavno sarađuju sa Rusijom i da to nije neočekivano.\nNa pitanje da li takav dokument znači opredeljenje ka vojnoj nautralnosti ili priklanjanje Rusiji i Evroazijskom savezu, Đukić odgovara da može biti i jedno i drugo i treće, da će se to znati tek u vremenu koje dolazi.\n"Ja to tumačim kao pokušaj izlaska iz krize Balkana. Dosadašnje opredeljenje i stoprocentno oslanjanje na evroatlanske integracije nije donelo boljitak regionu", ocenjuje Đukić.\nTim povodom, Đukić kaže da je situacija u celom svetu napeta, posebno na evropskom kontinentu.\nZastava Srbije, Rusije i EU\nZato je, kaže on, na evropskom kontinentu borba za svaki pedalj zemlje.\nĐukić ističe da je vidljiv pokušaj dela regiona okretanju Rusiji, traženju alternative.\n"Mislim da je to još više podstaknuto ovim što se događa u EU, krizom i signalima da od proširenja u neko dogledno vreme nema ni reči", navodi naš sagovornik.\nPodsećamo, 22. juna je ruska državna Duma usvojila izjavu u kojoj se pozivaju balkanske države da se suprotstave postavljanju protivraketnih sistema NATO saveza, kao i učlanjenju Crne Gore u Alijansu.


Upozorenje onima koji obavljaju djelatnost prevoza putnika mini busem ili kombijem\nPorezna uprava Federacije BiH obavještava porezne obveznike koji obavljaju djelatnost prevoza putnika putničkim minibusem ili kombijem prema turističkim destinacijama na području Federacije Bosne i Hercegovine da će u narednom periodu vršiti inspekcijski nadzor u predmetu registracije djelatnosti, prijavljivanja radnika, evidentiranja prometa i izdavanja fiskalog računa.\nNadzor će se izvršiti na putnim komunikacijama koje vode do svih turističkih destinacija i uz asistenciju policije, na način da će biti zaustavljena sva vozila koja vrše prevoz, izvršena indentifikacija vozača, uvid u putne naloge, a od putnika će se tražiti fiskalni računi.\nZakonom o fiskalnim sistemima propisana je novčana kazna u iznosu od 50,00 KM za kupce koji prilikom kontrole ne budu pokazali fiskalni račun inspektoru Porezne uprave Federacije BiH u krugu od 20 metara po napuštanju prodajnog mjesta ili mjesta gdje je izvršena usluga.\nShodno navedenom, kako turisti, tokom prevoza na željenu destinaciju prilikom inspekcijske kontrole ne bi imali neugodnosti, porezni obveznici su u obavezi da putnicima koje prevoze izdaju fiskalni račun za izvršenu uslugu prevoza.\nPodsjećamo obveznike da su za nepoštivanje odredbi Zakona o fiskalnim sistemima, odnosno za neevidentiranje prometa i neizdavanje fiskalnih računa propisane visoke novčane kazne u iznosu od 2.500,00 KM do 20.000,00 KM za pravna lica, od 1.000,00 KM do 3.000,00 KM za odgovorno lice u pravnom licu, te od 3.000,00 do 10.000,00 KM za poduzetnike.\nUpozorenje poreznim obveznicima\nZa ponovo učinjene prekršaje obveznika u naredne dvije godine propisana je i mjera izricanja zabrane obavljanja djelatnosti u trajanju od šest mjeseci do godinu dana.\nUpozoravaju se porezni obveznici, prevoznici kod kojih se tokom kontrole utvrde nepravilnosti da će vozila biti privremeno isključena iz prometa što će dovesti do nezadovoljstva putnika i drugih posljedica koje mogu negativno uticati na poslovanje pravnih i fizičkih lica koja se bave ovom djelatnošću.\nIzdato narandžasto upozorenje za Zenicu: Očekuju se obilne padavine\nFederalni hidrometeorološki zavod BiH izdao je narandžasto upozorenje zbog očekivanih obilnijih padavina koje se očekuju 22. juna na području Zenice. Očekuju se jače i...\nSlužba za ekologiju, komunalne i inspekcijske poslove Grada Zenica obavještava građane da sutra (15.05.2020. godine) počinje odvijanje javnog linijskog prevoza putnika. Naredbom Federalnog štaba/stožera civilne...\nU Bosni i Hercegovini prevladavat će sunčano uz malu do umjerenu naoblaku, saopćeno je iz Federalnog hidrometeorološkog zavoda. Kako je saopćeno, u jutarnjim satima po...


Landport YB7L-B 12V 8Ah akumulator | ePonuda.com\nePonuda > Automobili > Automobili & Oprema > Akumulatori > Landport Akumulatori\nLandport YB7L-B 12V 8Ah akumulator cene\nPolaritet: Desni +, Konvencionalni akum, sa održavanjem,(belo kućište),.\nPolaritet: Desni +, Konvencionalni akum, sa održavanjem,(belo kućište)\nOcena: 3 Dusan, 2021-08-07\nKomentar:Ne postoji stranica\nEPonuda nije internet prodavnica već Vam omogućava da brzo i lako nađete Landport YB7L-B 12V 8Ah akumulator po najjeftinijoj ceni. Naš cilj je da kupci budu što bolje informisani o ponudi Landport akumulator YB7L-B 12V 8Ah na tržištu Srbije. Vrlo lako nalazite željeni proizvod za kategoriju Akumulatori cene, ne morate da lutate od sajta do sajta za Landport Akumulatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Landport YB7L-B 12V 8Ah akumulator sa PRODAVCEM. EPonuda ne može da garantuje potpunu tačnost specifikacije i slika za Landport YB7L-B 12V 8Ah akumulator. Pre kupovine, podatke za Landport akumulator YB7L-B 12V 8Ah proverite na sajtu PROIZVOĐAČA.


Cene poljoprivrednih proizvoda za godinu dana porasle 6,9 odsto – Portal NAŠE SELO\nPrema podacima Republićkog zavoda za statistiku cene proizvođača proizvoda poljoprivrede i ribarstva u junu 2020. godine, u odnosu na isti mesec 2019. godine, povećane su za 6,9%.\nPosmatrano po glavnim grupama proizvoda, u odnosu na isti mesec prethodne godine, najveći uticaj na rast cena zabeležen je u grupama: Industrijsko bilje (4,6%) i Voće (37,0%).\nCene ovih proizvoda su u junu 2020, u odnosu na maj 2020. godine, u proseku smanjene za 1,4%.\nPosmatrano po glavnim grupama proizvoda, u odnosu na prethodni mesec, najveći uticaj na pad cena zabeležen je u grupi Žita (-3,2%).\nCene proizvođača proizvoda poljoprivrede i ribarstva u periodu januar-jun 2020. godine, u odnosu na isti period 2019. godine, u proseku su povećane za 0,7%.\nPosmatrano po glavnim grupama proizvoda, u periodu januar-jun 2020. godine u odnosu na isti period 2019. godine, najveći uticaj na rast cena zabeležen je u grupama: Stoka i živina (4,6%) i Industrijsko bilje (2,4%).\nTagged cena poljo proizvoda, hrana\n1.decembar 2019. Privredna komora Srbije i Ministarstvo trgovine, turizma i telekomunikacija dodelili su 27. novembra 14. put priznanja najuspešnijim domaćim robnim i korporativnim brendovima na završnoj svečanosti akcije “Najbolje iz Srbije 2019”. Pod sloganom ovogodišnje akcije “Ideja nas vodi” nagrađeno je 30 brendova u 21 kategoriji. Za priznanje “Najbolje iz Srbije 2019” takmičilo se skoro […]


Nema izuzetaka: Tokom praznika 1.500 "lovaca" na žurke\nOn je za RTS rekao da je u petak uveče usledila intervencija na Kopaoniku u kojoj su učestvovali sanitarni inspektori, turistička inspekcija, pripadnici MUP, komunalne milicije zbog pokušaja okupljanja većeg broja gostiju…\n“Narednih dana svi inspektori koji imaju ovlašćenja biće na terenu, očekuje se preko 1.500 ljudi da bude angažovano. Sva pravna lica i preduzetnici, ugostitelji, pružaoci usluga, moraće da se suoče sa odgovornošću i izuzetno rigoroznim merama koje će inspektori primenjivati na terenu”, upozorio je Stamenković i dodao da one koji budu kršili propisane mere i preporuke kriznog štaba čeka “nulta tolerancija”.\nTu neće biti izuzetaka. U pitanju je borba protiv koronavirusa i širenja infekcije, kaže Stamenković.\nStamenković je dodao i da kada je počeo da radi Viber broj ministarstva zdravlja za prijavu nedozvoljenih okupljanja (064/88 11 405) bilo dosta poziva, da se taj broj od decembra, ne računajući novogodišnju noć, smanjio, kao i da očekuje da i ovih dana bude više prijava.\nMediji javljaju da je u petak uveče u Beogradu Komunalna milicija u tri lokala zatekla ukupno 70 gostiju nakon završetka radnog vremena. Dva lokala su bila u Skadarliji, a treći u Zemunu, lokali su ispražnjeni i sankcionisan.\nZabeležena i masovna tuča u kojoj je učestvovalo dvadesetak mladića u novosadskoj kafani “Bećarac”, a izbila je nakon što je kafana trebalo da bude zatvorena zbog epidemioloških mera.


Naslovnica NIN-a koja je bila predmet sudskog spora\nApelacioni sud u Beogradu preinačio je presudu kojim je ministar unutrašnjih poslova Srbije Nebojša Stefanović dobio spor protiv nedeljnog lista NIN-a i pravosnažno odbio njegov tužbeni zahtev za isplatu 300.000 dinara na ime odštete zbog teksta "Glavni fantom iz Savamale".\nTekst odluke Apelacionog suda možete pogledati ovde.\nU spornom tekstu list ukazuje na okolnosti afere "Savamal", bespravnog rušenja objekata u istoimenom beogradskom kvartu koje su izveli maskirane osobe, u noći nakon vanrednih parlamentarnih izbora aprila 2016. godine. Incident koji se dogodio na prostoru na kom investitor "Igl hils" iz Ujedinjenih Arapskih Emirata gradi naselje pod imenom "Beograd na vodi". Ovaj događaj te činjenica da je policija ignorisala pozive građana na pomoć postao je povod niza masovnih demonstracija i ozbiljnih optužbi na račun vlasti premijera Aleksandra Vučića.\nU obrazloženju odluke navodi se da je, po nalaženju Apelacionog suda, prvostepeni sud na pravilno i potpuno utvrđeno činjenično stanje pogrešno primenio Zakon o javnom informisanju i medijima, kada je našao da tuženi nisu ispoštovali dužnost novinarske pažnje, odnosno da nisu proverili poreklo istinitosti i potpunosti podataka u vezi sa tvrdnjom da je Stefanović "Glavni fantom iz Savamale”.


NDNV protiv govora mržnje | NDNV\nNezavisno društvo novinara Vojvodine (NDNV) protestovalo je danas zbog govora mržnje u predizbornoj kampanji za drugi krug lokalnih i pokrajinskih izbora. “NDNV upućuje apel medijima da spreče emitovanje ‘predizbornih’ poruka ove vrste. Podsećamo medije da ih tazkovani ‘zakupljeni termin’ ne oslobađa obaveze da vode računa šta objavljuju. Govor mržnje, uvrede, klevete i primitivizam nisu dozvoljeni ni u kakvom medijskom terminu, pa ni u ‘zakupljenom'”, piše u saopštenju. NDNV je ocenilo da se “govorom mržnje” najviše služe predstavnici Srpske radikalne stranke.\n“Opet smo svedoci priča o belosvetskim zaverama, o stranim plaćenicima, domaćim izdajnicima, opet smo svedoci uvreda na račun nesrpskih nacija. Na momente nam se čini da smo u 1994. a ne u 2004. godini, da smo u vremenu za koje smo, izgleda naivno, mislili da je prošlo”, navodi se u saopštenju.\nDodaje se da pravo na slobodu izražavanja podrazumeva i posebne dužnosti i odgovornosti, koje su propisane domaćim i međunarodnim zakonima i poveljama, a pre svega kodeksima novinarske profesije.\n“NDNV poziva državne organe, pre svega tužilaštva, da reaguju po službenoj dužnosti na slučajeve govora mržnje, rasizma, nacionalizma i šovinizma u predizbornoj kampanji. Valjda smo u prošloj deceniji naučili kako su teške posledice nereagovanja na takve ispade, naročito u multietničkoj sredini kakva je Vojvodina”, piše u saopštenju.


Kako će Agrarna komora pomoći poljoprivrednicima - Domaćinska kuća\nKuća » Agro vesti » Kako će Agrarna komora pomoći poljoprivrednicima\nKako će Agrarna komora pomoći poljoprivrednicima\nAgrarna komora poljoprivrednih proizvođača Srbije zvanično je registrovana 7. novembra u Agenciji za privredne registre. Pored javnog zastupanja poljoprivredno – šumarskih gazdinstava i stručne podrške u razvoju projekata, agrarna komora će raditi i na kvalitetnoj povezanosti sa poljoprivredno-šumarskim sistemima u Evropskoj uniji i šire\nAgrarna komora poljoprivrednih proizvođača Srbije javno će zastupati poljoprivredno-šumarska gazdinstva (kao fizičkih i pravnih lica) tako što se oni prvo udružuju na nivou administrativnih okruga i zatim zajedno sa drugim razvojnim subjekatima u poljoprivredi i zelenoj ekonomiji (zadruge, klasteri) ostvaruju šire horizontalno povezivanje na teritoriji Srbije, navodi se u saopštenju stručne službe AKPPS-a. Kako se dodaje, Agrarna komora će pružati i stručnu podršku u razvoju projekata i unapređenju korišćenja podsticajnih sredstava za poljoprivredno-šumarska gazdinstva.\nAKPPS će razvijati kvalitetnu saradnju, pre svega sa nadležnim ministarstvima – što je preduslov za dobro upravljanje ali i kvalitetnu povezanost sa poljoprivredno-šumarskim sistemima u Evropskoj uniji i šire.\nKako se navodi u saopštenju stručne službe AKPPS-a, organizovanjem više savetovanja poljoprivrednih proizvođača u različitim administrativnim okruzima započinje se rad na unapređenju njihove svesti o značaju zajedničkog javnog nastupa i konkretne podrške u projektima i korišćenju podsticajnih sredstava pod okriljem AKPPS.\nTagoviagrarna komoraerropska unija\nMEDVEĐA – DOMAĆINSKA KUĆA: Razvoj poljoprivrede i turizma\n09 jula 2018


U nedelju, 14. aprila, uz novo izdanje "Magazina" i nedeljnog "Blica" svi čitaoci na poklon dobijaju i seme raznolikog prolećnog i začinskog cveća.\nProleće je tu i vreme je da oplemenite vašu baštu i balkone a najefikasniji način da to učinite jeste novo cveće. Zato vam "Blic" u nedelju, uz svaki primerak novine poklanja seme cveća, a ukoliko biste radije da sami uzgajate bosiljak, nanu, majčinu dušicu ili neko drugo začinsko bilje, mislili smo i na vas!\nU nedelju sve čitaoce "Blica", kao što su i navikli, očekuje i novo izdanje porodičnog poklon "Magazina".\nČitajte "Blic" i ove nedelje i obezbedite svoj poklon!


Blater ipak prvi čovek FIFA - 29.05.2015, Sputnik Srbija\nPredsednik Međunarodne fudbalske federacije (FIFA) Sep Blater ponovo je izabran za prvog čoveka FIFA, s obzirom da je njegov protivkandidat princ Ali bin Al... 29.05.2015, Sputnik Srbija\nvesti, svet, sep blater, fifa\n19:25 29.05.2015 (Osveženo: 09:59 12.10.2021)\n© AP Photo / Patrick B. Kraemer/KeystoneSep Blater\nPredsednik Međunarodne fudbalske federacije (FIFA) Sep Blater ponovo je izabran za prvog čoveka FIFA, s obzirom da je njegov protivkandidat princ Ali bin Al Husein povukao kandidaturu. Prethodno je odlučeno da obojica idu u drugi krug, jer nijedan kandidat nije dobio potrebnu većinu.\nMekejn bi poslao vojsku na Blatera\n29 Maj 2015, 16:38\nBlater je dobio 133 glasa, dok je za Ali Huseina glasalo 73 kandidata na izborima koji su danas održani na kongresu FIFA.\nBlater: Napadaju nas zbog SP u Rusiji i Kataru\nPredsednik FIFA Sep Blater smatra da je u korenu korupcionaškog skandala, koji je pogodio tu organizaciju, odluka iz 2010. godine da se mundijali 2018. i 2022. godine dodele Rusiji i Kataru.\nBela kuća ćuti, Rusija zadovoljna\n29 Maj 2015, 20:26\nSedmorica zvaničnika FIFA uhapšeni su u sredu pod optužbom za korupciju, na zahtev za izručenje američkih vlasti.\nSkandal je izbio uoči današnjih izbora za predsednika FIFA na kojima je Blater želeo peti mandat, dok mu je jedini protivkandidat bio jordanski princ Ali bin el Husein.\nPretnja bombom na kongresu FIFA\n29 Maj 2015, 13:52\nBlater je odbio da se povuče iz izborne trke, iako je FIFA pod istragom za korupciju i američkih i švajcarskih vlasti.\n„Da su druge dve zemlje izvučene iz koverte, a ne Rusija i Katar, mislim da ovih problema danas ne bi bilo“, rekao je Blater i dodao da se prošlost ne može vratiti.\n„Nismo proroci i ne možemo da kažemo šta bi se dogodilo da je izbor bio drugačiji“, rekao je Blater.\nSjedinjene Američke Države su jedna od zemalja koje su izgubile izbornu trku za dodelu organizacije Mundijala 2022. godine.\nAmerički istražni organi optužili su 14 osoba za korupciju, iznudu, prevaru i pranje novca iz devedesetih godina, od kojih su sedmorica uhapšeni u Cirihu, a među njima su dva potpredsednika FIFA.\nPredsednik Evropske fudbalske unije (UEFA) Mišel Platini pozvao je juče Blatera da se povuče iz izborne trke, što je aktuelni predsednik odbio.\nPobedniku današnjih tajnih izbora bila je neophodna dvotrećinska većina u prvom krugu glasanja ili prosta u drugom.\nKameron: Blater treba da ide; Merkelova: Iskoreniti korupciju\nPremijer Velike Britanije Dejvid Kameron ponovio je da bi predsednik FIFA Sep Blater trebalo da ode sa tog mesta, dok se nemačka kancelarka Angela Merkel založila za transparentnost u FIFA.\n28 Maj 2015, 15:45\n„Posle svega što se dogodilo, nezamislivo je da Blater ponovo vodi FIFA. Prema mom mišljenju, on bi trebalo da ode, što pre to bolje“, rekao je Kameron na konferenciji za novinare.\nMerkelova nije želela da komentariše Blatera, ali je istakla da je najvažnije iskoreniti korupciju u FIFA.\n„Najvažnije je da u toj organizaciji ponovo zavlada transparentnost“, rekla je Merkelova i dodala da bi „trebalo očistiti sve što je prljavo u fudbalu“.\nAmerikanci bi da uguraju druge u okvire svog pravnog poretka\nNije prvi put da Amerika pokušava da „širi“ svoje pravo, pokušavajući da druge gurne u okvire sopstvenog pravnog poretka, ocenili su renomirani nemački advokati za Sputnjik, dodajući da je osnovni problem taj što će se uhapšenima, koji nisu državljani SAD, suditi po normama američkog pravosuđa.\n„U Americi već čitav vek, a posebno u poslednjih 60 godina, duboko veruju da su oni najbolji poznavaoci pravnog poretka i da zato oni treba da se pitaju. S obzirom da to nije istina, trebalo bi predložiti nešto bolje“, rekao je za advokat Maks Gutbrod.\nOdgovarajući na pitanje šta zapravo znači to što će se istraga protiv članova FIFA voditi u Americi, advokat Jorg fon Apen smatra da su za pokretanje takvog postupka neophodni verodostojni tragovi ili preliminarni dokazi.\nFunkcioneri FIFA uzeli 10 milijardi dolara mita\n27 Maj 2015, 19:59\n„Istraga je pokazala da se u ovom slučaju koristila predaja podataka putem internet-kabla, čiji se početak nalazi u SAD. Još jedan trag vodi do filijale FIFA u Majamiju, gde su tokom istrage bili nađeni dokumenti“, ističe Fon Apen.\nPrema njegovim rečima, ti tragovi su poslužili Americi da uputi zahtev za ekstradiciju Švajcarskoj.\n„Ipak, ne verujem da će do nje (ekstradicije) doći“, zaključuje advokat.


Za sve putnike koji avionom dolaze u SAD, od 26. januara obavezan PCR test - Kako Narod Kaže\nautor KnK 13.01.2021, 09:28 53 Pregleda\nCDC – Centar za kontrolu i prevenciju bolesti SAD, uvodi obavezu za negativnim PCR testom na COVID-19 za sve avio putnike koji ulaze u Sjedinjene Države. Testiranje pre i posle putovanja presudan je korak za usporavanje zaražavanja i širenja virusa COVID-19. Kako se naglašava, ova strategija je u skladu sa trenutnom fazom pandemije i efikasnije štiti zdravlje Amerikanaca.\nVarijante virusa SARS-CoV-2 nastavljaju da se pojavljuju u zemljama širom sveta i postoje dokazi o povećanoj mogućnosti prenošenja nekih od ovih varijanti. S obzirom da je zdravstveni sistem u SAD već prenapregnut, testiranje putnika pomoći će usporavanju širenja virusa, kao i vakcinacija amerikanaca koja je u toku.\nPre putovanja u Sjedinjene Države, biće potreban PCR test, a on će u kombinaciji sa preporukama CDC-a za ponovno testiranje 3-5 dana nakon dolaska u SAD i ostajanje kod kuće 7 dana nakon putovanja, pomoći će da se uspori širenje COVID-19 u SAD.\nPutnici koji dolaze u SAD avionom moraju da izvrše PCR test (test na trenutnu infekciju) koji ne sme biti stariji od 3 dana pre polaska leta za SAD i da aviokompaniji dostave pisanu dokumentaciju o rezultatima laboratorijskih testova (papir ili elektronsku kopiju) ili pruže dokumentaciju da su preležali infekciju COVID-19.\nAviokompanije su dužne da potvrde da putnici imaju negativan rezultat testa ili dokumentaciju da su preležali infekciju, pre nego što dozvole da se ukrcaju na let. Ako putnik ne dostavi dokumentaciju o negativnom testu ili preležanoj bolesti ili odluči da ne uradi test, avio-kompanija neće dozvoliti ulazak u avion.\n„Testiranje ne eliminiše sav rizik“, kaže direktor CDC-a Robert R. Redfield, „Ali u kombinaciji sa periodom boravka kod kuće i svakodnevnim merama predostrožnosti poput nošenja maski i fizičke distance, putovanje može biti sigurnije i smanjen rizik na širenje infekcije u avionima i aerodromima širom sveta. ”\nOvu naredbu je potpisao direktor CDC-a 12. januara 2021. godine, a stupa na snagu 26. januara 2021. godine.\nPrethodni članak Generalni direktor Parlera kaže da će aplikacija biti van mreže „duže nego što se očekivalo“ zbog Amazona, Apple-a i Google-a\nSledeći članak Zašto naučnici žele da skrate trajanje minuta na 59 sekundi


RTS :: Prekinut postupak po tužbi Đukanovića protiv "Atlas banke"\nRegion Prekinut postupak po tužbi Đukanovića protiv "Atlas banke"\nsubota, 25. maj 2019, 16:40 -> 16:57\nSudija podgoričkog Osnovnog suda Tamara Šuković odlučila je da obustavi postupak po tužbi predsednika Crne Gore Mila Đukanovića protiv "Atlas banke", koja je u međuvremenu otišla u stečaj, prenose Vijesti.\nPredsednik Crne Gore Milo Đukanović moraće da sačeka početak postupka u kome traži da se ponište svi dokumenti kojima je odbegli biznismen Duško Knežević navodno vraćao njegove dugove imovinom svojih firmi.\nSudija podgoričkog Osnovnog suda Tamara Šuković je odlučila da obustavi postupak u odnosu na tuženu "Atlas banku", koja je u međuvremenu otišla u stečaj.\n"Sud je dana 15.5.2019. godine donio rješenje kojim se obustavlja postupak u ovoj pravnoj stvari u odnosu na tuženog I reda A. B. A. D. P. Istog dana, sud je donio rješenje kojim se utvrđuje prekid postupka u ovoj pravnoj stvari, te određuje da će se postupak nastaviti kada stečajni sud ukine moratorijum", odgovorila je Vijestima portparolka tog suda Anja Krkeljić Milić.\nĐukanović je u februaru podneo dve tužbe tom sudu, tvrdeći da njegov dug prema "Atlas banci" ne postoji, iako je isti taj dug isplatio banci, nakon što su Vijesti i Centar za istraživačko novinarstvo Crne Gore (CIN CG) objavili da je predsednik imao otvorene račune u Kneževićevoj banci, na kojem je gomilao hiljade evra duga, koje je kasnije pokrivao Knežević.\nU drugom postupku, koji još nije zakazan, traži od Kneževića da mu plati pola miliona evra odštete zbog povrede časti i ugleda.\nCIN CG i Vijesti krajem januara objavili su da je Đukanović u "Atlas banci" imao račun bez limita i VIP revolving karticu sa koje je plaćao račune, ali nikada nije platio dug toj banci.\nRačun od 16.000 evra platio je Knežević u februaru 2017. godine imovinom svojih firmi, piše u dokumentima.\nĐukanović, međutim, tvrdi da za dug nije znao, niti je o njemu od banke ikada obaveštavan i da zbog toga nije nikome mogao ni dati odobrenje da ga u njegovo ime izmiri.\nI dok Đukanović u tužbi ističe da nije bio obavešten o dugu, u odgovoru na tužbu "Atlas banke" ističe se da postoje nesporni dokazi da je on odbijao da izmiri svoje obaveze prema banci.\nAdvokatski tim predsednika Atlas Grupe, odbeglog biznismena, Duška Kneževića podneo je krivičnu prijavu protiv predsednika Crne Gore Mila Đukanovića, kojom se tereti da je "organizator kriminalne grupe".\nBivši izvršni direktor "Atlas banke" Marko Nikolić uhapšen je 15. maja , dok je zamenica Dijana Zečević nakon saslušanja puštena da se brani sa slobode.


Biznis – eBosna\nKompanija “E-Bikes 4All” upriličila je 15. septembra posjetu Privrednoj komori FBiH.Ovo je mlada, internacionalna kompanija u području elektromobilnosti, sa sjedištem u Kataru, koja je prije dvije i po godine otvorila poslovnicu u Sarajevu i time…\nPrije nekoliko dana zvanično je i registrovao farmu “Islamović” Pjevač Bijelog dugmeta, Alen Islamović pokreće preradu voća i povrća u Bihaću, saznaje poslovni portal Akta.ba. Prije nekoliko dana zvanično je i registrovao farmu “Islamović” u…\nNjemački poslodavci tradicionalno cijene radnu snagu iz zemalja nastalih raspadom bivše Jugoslavije. S jugoistoka Evrope u Njemačku godišnje odlazi više od 100.000 radnika. 1. marta u Njemačkoj je stupio na snagu novi zakon, koji državljanima zemalja koje nisu…\nZa nadolazeću ljetnu sezonu saudijski niskotarifni avioprijevoznik Flynas proširit će mrežu za Bosnu i Hercegovinu uvodeći još jedno odredište iz Saudijske Arabije do Sarajeva. Letovi iz Qassima za Sarajevo bit će pokrenuti 25. maja s tri sedmične usluge avionom…


Bezbednost | Kursevi.com\nPoslovi fizičko-tehničkog obezbeđenja su neophodni u brojnim oblastima, pa se tako i kompleksnost rada razlikuje od projekta do projekta. Prva asocijacija na bezbednost je sprečavanje krađa, ali to je samo deo zadataka koji se mogu izvršavati. Najjednostavnije rečeno, bezbednost je oblast koja se bavi čuvanjem ličnosti i imovine. Oblast delovanja se donekle poklapa sa policijskom, s tim što se pripadnici policije u manjoj meri bave preventivom, više nastupaju nakon što se kriminalno delo dogodi.\nPostoje mnogi rizici koje pokriva obezbeđenje – poput požara, poplava, krađa, ugrožavanja privatnosti osobe itd. Kako bi se odgovorilo na ove izazove, potrebno je steći specifična znanja i veštine.\nNaravno, kompleksniji zadaci zahtevaju iskusne eksperte za bezbednost, koji su prošli temeljne obuke uz višegodišnje školovanje. Ipak, u okviru tih projekata i oni neiskusniji mogu da pronađu svoju ulogu i napreduju. Za to je potrebno posedovati osnovna znanja iz prve pomoći i zaštite na radu, ali i zakonska prava i obaveze prilikom rada. Svaki profesionalni radnik obezbeđenja mora da ima licencu za rad, koja je dokaz da vlada osnovnim veštinama neophodnim za obavljanje ovog odgovornog posla.\nKurs za fizičko tehničko obezbeđenje...


Direktni prenosi mečeva 13.kola Linglong Tire Super lige Srbije\n29. oktobar, 2020.\nOd petka do nedelje na programu su svi mečevi 13.kola Linglong Tire Super lige Srbije u takmičarskoj sezoni 2020/21. Bićete u prilici da pratite direktan televizijski prenos tri izuzetno zanimljiva susreta, Vojvodina – OFK Bačka, Partizan - Mačva i Radnik – Crvena zvezda. Događanja na preostalih sedam mečeva možete ispratiti putem multiprenosa koji će ponovo biti realizovani od strane TV Arena sport.\nVOJVODINA – OFK BAČKA (petak 30.oktobar, 18:00 časova, TV Arena sport 1)\nPrvi meč u okviru 13.kola Linglong Tire Super lige Srbije igra se u Novom Sadu gde domaća Vojvodina dočekuje goste iz Bačke Palanke, ekipu OFK Bačka. Treba očekivati zanimljiv duel dva vojvođanska tima, bez obzira što su Novosađani u ovom momentu u daleko boljoj formi. Domaćini su tokom aktuelne sezone zabeležili osam pobeda, uz dva remija i dva poraza, pa sa 26 bodova na svom kontu trenutno zauzimaju 2.mesto na tabeli. U prethodnom kolu su kao gosti savladali ekipu Zlatibora, a rezultat je bio 0:2. Gosti su tokom aktuelne sezone zabeležili samo jednu pobedu, uz četiri remija i sedam poraza, pa sa 7 bodova na svom kontu trenutno zauzimaju 18.mesto na tabeli. U prethodnom kolu su kao domaćini poraženi u duelu sa ekipom Inđije, a rezultat je bio 1:2. Obezbeđen je direktan televizijski prenos ovog susreta na prvom programu TV Arena sport, sa početkom u 18:00 časova.\nMULTIPRENOS – 1 UTAKMICA (subota 31.oktobar, 13:00 časova, TV Arena sport 1)\nU prvom subotnjem multiprenosu bićete u prilici da delimično ispratite dešavanja na meču 13.kola Linglong Tire Super lige Srbije iInđija - Metalac koji počinje u 13:00 časova. Multiprenos će biti emitovan na prvom programu TV Arena sport.\nMULTIPRENOS – 3 UTAKMICE (subota 31.oktobar, 15:00 časova, TV Arena sport 1)\nU drugom subotnjem multiprenosu bićete u prilici da ispratite dešavanja na tri meča 13.kola Linglong Tire Super lige Srbije koji počinju u 15:00 časova. Na programu su mečevi Čukarički – Novi Pazar, Rad – Zlatibor i Voždovac – TSC (noseća utakmica). Multiprenos će biti emitovan na prvom programu TV Arena sport.\nPARTIZAN – MAČVA (subota 31.oktobar, 17:00 časova, TV Arena sport 3)\nPoslednji meč subotnjeg programa u okviru 13.kola Linglong Tire Super lige Srbije igra se u Beogradu gde domaći Partizan dočekuje goste iz Šapca, ekipu Mačve. Tim iz Humske ima ulogu apsolutnog favorita u duelu sa ’’fenjerašem’’, ali treba očekivati izuzetno motivisane goste. Domaćini su tokom aktuelne sezone zabeležili sedam pobeda, uz dva remija i tri poraza, pa sa 23 boda na svom kontu trenutno zauzimaju 3.mesto na tabeli. U prethodnom kolu su kao gosti poraženi u duelu sa ekipom Radničkog iz Niša, a rezultat je bio 1:0. Gosti su tokom aktuelne sezone zabeležili samo jednu pobedu, uz dva remija i devet poraza, pa sa 5 bodova na svom kontu trenutno zauzimaju poslednje 20.mesto na tabeli. U prethodnom kolu su kao domaćini poraženi u duelu sa ekipom Napretka, a rezultat je bio 1:2. Obezbeđen je direktan televizijski prenos ovog susreta na trećem programu TV Arena sport, sa početkom u 17:00 časova.\nMULTIPRENOS – 4 UTAKMICE (nedelja 01.novembar, 15:00 časova, TV Arena sport 1)\nU nedeljnom multiprenosu bićete u prilici da ispratite dešavanja na četiri meča 13.kola Linglong Tire Super lige Srbije koji počinju u 15:00 časova. Pored meča Radnik – Crvena zvezda, koji će biti samostalno prenošen i na trećem programu, na programu su mečevi Javor Matis – Radnički Niš, Mladost – Proleter i Napredak – Spartak ŽK. Multiprenos će biti emitovan na prvom programu TV Arena sport.\nRADNIK – CRVENA ZVEZDA (nedelja 01.novembar, 15:00 časova, TV Arena sport 3)\nJedan od najzanimljivijih mečeva u okviru 13.kola Linglong Tire Super lige Srbije igra se u Surdulici gde domaći Radnik dočekuje goste iz Beograda, ekipu Crvene zvezde. Lider šampionata svakako ima ulogu favorita, ali Surduličani koji su u sve boljoj formi šansu vide u zgusnutom rasporedu crveno-belih. Domaćini su tokom aktuelne sezone zabeležili četiri pobede, uz dva remija i šest poraza, pa sa 14 bodova na svom kontu trenutno zauzimaju 15.mesto na tabeli. U prethodnom kolu su kao gosti podelili bodove sa ekipom Metalca, a rezultat je bio 1:1. Gosti su tokom aktuelne sezone bez poraza, uz jedanaest ostvarenih pobeda i dva remija, pa sa 32 boda na svom kontu trenutno zauzimaju 1.mesto na tabeli. U prethodnom kolu su kao domaćini podelili bodove sa ekipom Javor Matisa, a rezultat je bio 0:0. Obezbeđen je direktan televizijski prenos ovog susreta na trećem programu TV Arena sport, sa početkom u 15:00 časova.


Kosovski ministar odbrane iz Demokratskog saveza Kosova (DSK) Anton Kuni predložio je danas u parlamentu da se premijeru privremenih prištinskih institucija Aljbinu Kurtiju da još jedna šansa, pod uslovom da povuče odluku o smeni ministra unutrašnjih poslova Agima Veljiua i potpuno i bezuslovno ukine takse na srpske i proizvode iz BiH.\nPoslanici su otišli na jednosatnu pauzu, a Kuni je pre toga rekao da Kurtiju treba dati sat vremena da razmisli o tom predlogu i razmotri sve primedbe poslanika DSK.\n- Uveren sam da ćemo naći zajedničko rešenje. Identifikovani ste kao čovek koji će se boriti protiv kriminala i korupcije, ja se još uvek nadam tome, ali od sada sve zavisi od vas. Ako izgubite DSK kao odanog saveznika, vaša i budućnost vaše stranke je neizvesna, kao i perspektiva građana - rekao je Kuni.\nKurti: Merkel saglasna da dijalog sa Beogradom dalje vodi prištinska vlada vlada\nDodao je da nijedna druga opcija, osim ponuđene, nije u igri.\nZamenik predsednika skupštine Arberie Mgavci je, međutim, objasnio da je za povlačenje predloga DSK o opozivu Kurtija, potrebno i da svoje potpise povuku poslanici, njih 44 koji su taj predlog podržali.\nKosovski parlament je na današnjoj vanrednoj sednici započeo raspravu o izglasavanju nepoverenja Kurtiju, na predlog DSK, koalicione stranke u vlasti, koji su podržale sve opozicione partije.\nEvropska komisija (EK): Kosovo je u teškoj političkoj situaciji\nNEDELJU DANA JE ROK Mustafa postavio ultimatum Kurtiju: Poništite ostavku ministra iz DSK i UKINITE TAKSE na srpske proizvode\n"JOVANA, VAMA MALA PLATA?" Aleksandar Vučić vodio veoma zanimljiv razgovor sa Jovanom i Srđanom u Jutarnjem programu (VIDEO)\nOvaj čovek mora da bude zaustavljen\nGeneralni sekretar stranke Treća Srbija i njen odbornik u Skupštini grada Novog Sada Aleksandar Đurđev optužio je novinarku „Blica” Anu Lalić da radi za hrvatsku obaveštajnu službu.\nLinta upozorava na grafite mržnje i traži osudu nadležnih u Hrvatskoj\nPredsednik Odbora za dijasporu i Srbe u regionu Miodrag Linta upozorio je danas na grafite mržnje u srpskom selu Morpolača kod Benkovca i pozvao nadležne u Hrvatskoj da ih što pre pronađu i osude odgovorne.\nSA ŠMINKOM SU PRAVE LEPOTICE, a evo na šta liče kad sav puder skinu sa svog lice - neke zadrugarke ćete jedva prepoznati\nPREDUZETNICIMA DO PET MILIONA UZ KAMATU OD 1 % Novi detalji o kreditima za likvidnost: Ko ima pravo i pod kojim uslovima\nNIJE MOGAO DA IZDRŽI, MORAO JE DA KAŽE Sloba prvi put javno o Luni, njegove reči SLAMAJU SRCE


Đurić: Srbija pred ultimatumom da se odrekne imovine Telekoma na KiM – mojKontakt portal – Radio Televizija Kontakt\nKosovo: Dvije žene ubijene, Srbi na Štrpcu u srahu\nĐurić: Srbija pred ultimatumom da se odrekne imovine Telekoma na KiM\nĐurić je rekao novinarima da Beograd do nedjelje treba da se izjasni da li prihvata ili ne prihvata “nakaradan prijedlog sporazuma o telekomunikacijama”.\n“Od nas se traži još mnogo gore, da se odricanjem imovine, kad je reč o Telekomu Srbija, složimo sa time da sva naša imovina na Kosovu i Metohiji više nije naša, već da pripada insitutucijama samoproglašene, nelegalne, lažne države u Prištini”, rekao je Đurić.\nPodsjećajući da je delegacija Beograda prošle nedelje vodila razgovore sa Prištinom u Briselu o primjeni sporazuma o telekomunikacijama, Đurić je naveo da se “nešto vrlo čudno desilo” kada je bukvalno u toku noći između četvrtka i petka “papir koji je stajao na stolu potpuno promijenjen”.\nOn je naveo da je Srbija suočena sa zahtjevom da prihvati ovakve skandalozne i neprihvaljive uslove, da joj se otme imovina i imovina Telekoma Srbija, da se onemogući normalno komuniciranje i da se na taj način uspostavi presedan, a onda takav model preslika i na energetiku.\n“Po istom modelu bi nam oteli i Gazivode i druge elektronergetske potencijale i drugu društvenu i državnu imovinu. Dakle, ili da to prihvatimo tako kako je ponuđeno ili nema ništa od evrointegracija, nema nastavka otvaranja poglavlja i svega ostalog, to je nešto što se iz podteksta vrlo jasno vidi”, rekao je Đurić.\nNa pitanje ko je i kada uputio takav ultimatum Srbiji, Đurić je rekao da se to dešava u posljednjih dva ili tri dana, kao neposredan dio razgovora koji su vođeni prošle nedjelje u Briselu i razgovora koje je premijer Srbije ovih dana vodio sa različitim međunarodnim zvaničnicima.\nOn smatra da je to što je Srbiji dato da se do nedjelje izjasni o tome da li prihvata ili ne prihvata nakaradan prijedlog sporazuma kojim bi imovina Telekoma Srbija bila prebačena na Prištinu i da signal ne pokriva cijelu teritoriju Kosova, dovodi srpske građane u položaj građana drugog reda, a imovinu Srbije bi se trajno od nje otuđila.\nOn je naveo da, kada predstavnicima EU ili predstavnicima Prištine predstavnici Beograda postave pitanje šta Srbija dobija time, odgovor je uvijek ćutanje.\nJedinica za podršku iz preventivnih razloga u Srebrenici\n”Gljivarski vikend” na Lisini


Borko Stefanović: Milorad Dodik me nije izbacio iz kabineta | Visokoin.com\nU pismu Stefanović je odbacio Dodikove navode da ga je izbacio iz kabineta jer mu je postavljao ultimatume dok je kao član Vlade Srbije dolazio u Banjaluku kada je Dodik bio predsjednik entiteta Republika Srpska.\nStefanović je naveo da je kao zvanični predstavnik Srbije išao u zakazane i planirane posjete Banjaluci kako bi definisali određene projekte pomoći države Srbije Republici Srpskoj. Ali i usaglasili politike vezane prije svega za poštovanje Dejtonskog sporazuma.\nStefanović je također dodao da ni on, niti bilo koji drugi predstavnik Srbije, nisu doživjeli da ih iz Republike Srpske istjeruje njen predsjednik. Istakao da su tokom njegovih posjeta Banjaluci sa Dodikom bili i ministri iz Vlade RS.


2019 – Page 32 – Sportski savez Beograda\nMladi kuglaš, Armin Sinančević ostvario je neverovatan uspeh kada se hicem od 21.51m plasirao u finale Svetskog prvenstva u Dohi. U prevelikoj želji da baci što dalje, on je u finalu “izgoreo” i nažalost zbog manjka iskustva na velikim takmičenjuma, napravio je tri prestupa. “Nakon kvalifikacija\nReprezentacija Srbije osvojila je srebrnu medalju u ovogodišnjoj Evropskoj ligi mladih vazdušnom puškom, ekipnom takmičenju za strelce od 14 do 18 godina. U meču za zlato završnog turnira u Budimpešti, Srbija se sastala sa domaćinom Mađarskom, koja je u izjednačenoj borbi naš tim pobedila minimalnom\nJugoslovensko sportsko društvo Partizan je danas u "Zemunelu" proslavilo svoj 74. rođendan. Okupljanju su prisustvovali mnogobrojni bivši i sadašnji sportisti kojima su crno-bele boje drage. Ceremoniju je započeo predsednik Sportskog društva Partizan Milorad Vučelić uz taktove čuvene navijačke pesme "Samo jedan klub, samo jedan grad". -\nReprezentacija Srbije je već posle prvog dana finalnog turnira Evropske lige mladih vazdušnom puškom (strelci od 14 do 18 godina) u Budimpešti obezbedila plasman u meč za medalju. Srbija je u prva dva kola B grupe savladala Švedsku i Sloveniju i osigurala bar drugo mesto\nPrevious 1 … 31 32 33 … 142 Next


Vežbačice Gimnastičkog kluba „SO Partizan“ ostvarile odlične rezultate – Радио Стил\nVežbačice Gimnastičkog kluba „SO Partizan“ ostvarile odlične rezultate\nU Sportskoj hali u Kostolcu u sali Gimnastičkog kluba „SO Partizan“ u nedelju 3. juna, organizovano je I kolo Pionirske gimnastičke lige Centralne Srbije – Regiona 2 u Ženskoj sportskoj gimnastici. Vežbačice GK „SO Partizan“ na ovom takmičenju ostvarile su odlične rezultate.\nU kategoriji prve selekcije ekipa „Partizana“ je osvojila je prvo mesto. Individualno u kategoriji prve selekcije treće mesto osvojila je Nađa Popović, šesto mesto pripalo je Lenki Ognjanović, dok se na osmom mestu našla Marija Milovanović.\nU kategoriji druge selekcije u pojedinačnoj konkurenciji Minja Đalović, GK „SO Partizan“ Kostolac, osvojila je osmo mesto.\nPrvo ekipno mesto kostolačke gimnastičarke osvojile su u kategoriji treće selekcije. U pojedinačnoj konkurenciji zasluženo prvo mesto osvojila je Miljana Stojanović, četvrto mesto zauzela je Danica Radaković, a peto Anja Živanović.


Otvoreno poglavlje 4 o slobodi kretanja kapitala - Enterprise Europe Network\nOtvoreno poglavlje 4 o slobodi kretanja kapitala\nNa zasedanju Međuvladine konferencije u Briselu otvoreno je poglavlje 4 – sloboda kretanja kapitala, u procesu pristupanja Srbije EU. Pregovori o pristupanju u ovom poglavlju se odnose na usklađivanje propisa iz oblasti kretanja kapitala i tekućih plaćanja, kao i na borbu protiv pranja novca i finansiranja terorizma. Sloboda kretanja kapitala je jedna od četiri slobode na kojima je zasnovano funkcionisanje unutrašnjeg tržišta EU.\nDa bi pristupila Evropskoj uniji neophodno je da država ostvari potpunu liberalizaciju kapitalnih kretanja koja omogućava otvaranje računa u inostranstvu, odobravanje kredita nerezidentima, unošenje i iznošenje gotovog novca bez ograničenja. Istovremeno, neophodno je obezbediti državljanima zemalja članica Evropske unije isti tretman kao i domaćim državljanima u pogledu sticanja prava svojine na nepokretnostima.\nPravnim tekovinama EU uređena su i pitanja u vezi sa uslugama plaćanja na unutrašnjem tržištu, a na taj način uspostavljena je osnova za stvaranje jednog šireg evropskog tržišta za plaćanje. Osnovni cilj je je da prekogranična plaćanja postanu laka, efikasna i sigurna kao „nacionalna“ unutar zemalja članica, dok se istovremeno poboljšavaju prava korisnika na korišćenje usluga plaćanja.\nTakođe, nastoji se da se poboljša konkurencija, otvaranjem tržišta plaćanja ka novim učesnicima, tako da se podstiče povećanje efikasnosti i smanjenje troškova, i uspostavlja neophodna platforma za jedinstvenu zonu za plaćanje u evrima. Osim toga, propisima Evropske unije o prekograničnom plaćanju u EU otklanjaju se razlike u naplatama za prekogranična i nacionalna plaćanja u evrima do određenog iznosa. To se primenjuje na sva elektronska plaćanja (prenose kredita, direktnih dugovnih salda, plaćanja posredstvom debitnih i kreditnih kartica i podizanja gotovine na bankomatima).\nPrimenom ovih pravila, postiže se da potrošača, koji obavlja prekogranično elektronsko plaćanje u evrima, ta operacija košta isto kao kada obavlja odgovarajuće plaćanje u evrima u svojoj zemlji članici. Istovremeno, pravnim aktima EU uređena su i pitanja o osnivanju, obavljanju delatnosti i nadzoru poslovanja institucija za elektronski novac.\nU oblasti sprečavanja pranja novca i finansiranja terorizma, zahteva se od banaka i drugih ekonomskih operatera da identifikuju klijente i prijave određene transakcije, naročito kada se radi o predmetima visoke vrednosti ili velikim gotovinskim transakcijama. Ključni zahtev za borbu protiv finansijskog kriminala jeste delotvoran administrativni kapacitet i kapacitet za primenu propisa, uključujući i saradnju između organa koji obavljaju nadzor, organa koji sprovode zakone i tužilaštva.\nČlanstvo u EU imaće efekte za sve učesnike finansijskih tržišta, kao i za građane, preduzetnike, investitore, odnosno korisnike finansijskih usluga. U skladu sa ukidanjem ograničenja kretanja kapitala, građani države članice i preduzetnici imaju veće mogućnosti izbora finansijskih institucija sa kojima žele da posluju, na primer u pogledu obavljanja platnog prometa. U oblasti borbe protiv pranja novca i finansiranja terorizma, kroz usklađivanje sa pravnim tekovinama Evropske unije, uspostavlja se efektivan sistem koji podrazumeva uključenost i saradnju većeg broja institucija sa ciljem borbe protiv pranja novca i finansiranja terorizma.\nSrbija je u procesu pristupanja otvorila osamnaest poglavlja, od kojih su dva privremeno zatvorena.\nHere&Now međunarodni poslovni susreti – ITT & MOST Online Matchmaking Event\nDani Evropske mreže preduzetništva (onlajn konferencija za partnere na projektu)\nPlatforma za razvoj i samoprocenu preduzetničkog potencijala\nCONNECTO 2020: Virtuelna stvarnost – nova realnost poslovnog povezivanja\nUNECE anketa o efektima pandemije Covid-19 na poslovanje MMSP u svim granama privrede Srbije\n#DemandaTecnológica Una empresa de #Polonia busca un socio para desarrollar un inversor solar para el hogar https://t.co/pmLZXmY50I vía @EEN_EU\nZwei Unternehmen aus NRW sind nomiert für den #Resilience #Award des weltweit agierenden Enterprise Europe Network. Wir drücken die Daumen @EmergencyEye und TMTM Radreisen https://t.co/Q0F2yKZeON aus Dülmen.\nGlobal Cluster Matchmaking@ClusterMatch·\nCluster from 32 countries have already signed up for the Global Cluster Matchmaking. Join them here: https://t.co/HOrcVWnF0f #clusters #eencanhelp #thepowerofcollaboration #eccp


Visoki predstavnik Miroslav Lajčak o izjavi Vojislava Koštunice - Kozarac.ba\nOdluka visokog predstavnika kojom se usklađuje rad Vijeća ministara sa Ustavom BiH ni na koji način ne krši Dejtonski mirovni sporazum i Ustav BiH, izjavio je danas visoki predstavnik Miroslav Lajčak reagirajući na izjavu premijera Srbije Vojislava Koštunice.\nU saopćenju visokog predstavnika se kaže da premijer Koštunica ne navodi niti jednu činjenicu na osnovu koje bi se moglo zaključiti da odluka ugrožava postojanje Republike Srpske. Visoki predstavnik je ponudio vjerodostojnu argumentaciju u 10 tačaka, koja dokazuje da odluka nije usmjerena protiv bilo kog konstitutivnog naroda ili entiteta u BiH, navodi se u saopćenju i dodaje:\n“Pošto smo jučer poslali pravno obrazloženje mojih odluka i kabinetu premijera Koštunice, jasno je da on zna, kao legalista, da to što iznosi nije istina. Zašto mu je potrebno da u ovom trenutku i u ovakvoj situaciji iznosi takve stavove kad se još ni Vlada RS nije očitovala na poslato obrazloženje?\nS druge strane, najodlučnije odbacujem svako vještačko povezivanje Dejtonskog mirovnog sporazuma i Rezolucije 1244.\nMoj cilj je da štitim Ustav BiH kao dio Dejtonskog mirovnog sporazuma koji uključuje i RS kao sastavni dio ove države. Taj sporazum mi je dao mandat da, između ostalog, poduzimam mjere koje idu u pravcu funkcioniranja centralnih institucija države. To bi trebalo da bude i cilj Srbije kao jedne od zemalja koja je dala svoju garanciju i ratificirala Dejtonski mirovni sporazum.\nSve što ide u suprotnom pravcu, može biti samo opasno i kontraproduktivno”, zaključuje visoki predstavnik Miroslav Lajčak.


U Cirihu uhapšeno pet crnogorskih državljana osumnjičenih za šverc kokaina - Volim Podgoricu\nPočetna/NOVOSTI/Hronika/U Cirihu uhapšeno pet crnogorskih državljana osumnjičenih za šverc kokaina\nU Cirihu uhapšeno pet crnogorskih državljana osumnjičenih za šverc kokaina\nŠvajcarska policija uhapsila je osam osoba zbog šverca kokaina, a kod petorice osumnjičenih pronađeni su pasoši na kojima su imena Koste Radovića, Siniše Jankovića i Mihaila Vukčevića iz Podgorice, Željko Dudića iz Kotora i Tomice Šekularca iz Budve.\nOni su uhapšeni u Cirihu, a kod njih je pronađeno oko kilogram kokaina, piše Dan.\nPolicija sumnja da su svi uhapšeni sa područja bivše Jugoslavije i da pripadaju organizovanoj mreži švercera droge.\nRadović i Janković su uhapšen u petak veče, dok su Vukčević, Šekularac i Dudić privedeni dvije noći ranije.\n„U toku je potvrda identiteta osumnjičenih, kako bi se utvrdilo da li je riječ o falsifikovanim pasošima ili ne. Uhapšeni tvrde da nije riječ o falsifikatima, ali procedura mora biti ispoštovana. Nesporno je da su svi uhapšeni sa područja Jugoslavije, a tražili su da se o privođenju ne obavještavaju njihove ambasade. Osumnjičeni na to imaju zakonsko pravo, a jedan od njih je priznao izvršenje krivičnog djela i ponudio se da bude svjedok saradnik“, potvrđeno je Danu u švajcarskoj policiji.\nNavodno, osumnjičeni Šekularac je priznao istražiteljima da je učestvovao u švercu kokaina kako bi dobio manju zatvorsku kaznu.\nŠekularac, Dudić i Vukčević uhapšeni su u jednom iznajmljenom stanu u centru Ciriha, a u Švajcarsku su doputovali kao turisti vozilom jedne rentakar agencije. Njihova veza za nabavku kokaina bio je Kosta Radović, koji je priveden, na osnovu Šekularčevog iskaza.\nKako se sumnja, Radović je došao u Švajcarsku početkom maja, dok su ostali osumnjičeni u tu zemlju stigli prošle nedjelje.\nKokain koji je kod njih pronađen trebalo je da bude prebačen u Crnu Goru, tačnije u Podgoricu. Takođe, sumnja se da su ostala četvorica osumnjičenih, koji još uvijek nijesu identifikovani, iste količine droge trebali da prebace u Hrvatsku i Srbiju.\nIstražitelji vjeruju da su osumnjičeni samo bili prethodnica grupe koja je trebalo da prokrijumčari veće količine kokaina.\nPoslije ove akcije, švajcarska policija je izvršila nekoliko racija, u kojima niko nije uhapšen, ali je zaplijenjen materijal koji će poslužiti u daljoj istrazi.\nIz Uprave policije Crne Gore saopšteno je da od Interpola još uvijek nijesu dobili bliže informacije u vezi sa ovim događajem, te da očekuju da će biti obaviješteni, s obzirom na to da se radi o crnogorskim državljanima.\nŽižić pobijedio Jusubova\nBRĐANIN: Ne možemo uspješno raditi u ovakvoj atmosferi KNEŽEVIĆ: Ne možete vi da tražite političku stabilnost (VIDEO)


Elektronska predaja završnih računa za preduzetnike - Baza korisnih informacija iz oblasti knjigovodstva\nElektronska predaja završnih računa za preduzetnike\nRok za predaju završnog računa preduzetnika koji svoje poslovne knjige vode po sistemu prostog knjigovodstva je 15. mart 2017. godine. Ono što ove godine predstavlja novinu je činjenica da se, u skladu sa Pravilnikom o poreskoj prijavi za utvrđivanje poreza i doprinosa za obavezno socijalno osiguranje samooporezivanjem na prihode od samostalne delatnosti koji važi od 01. januara 2017. godine, nova poreska prijava PPDG-1s predaje elektronski preko portala e-Porezi Poreskoj upravi.\nPortal Poreske uprave e-Porezi\nOsim poreske prijave PPDG-1s, elektronski se do navedenog roka predaje i obrazac Poreskog bilansa PB-2.\nBilans uspeha kao jedan od knjigovodstveno najbitnijih obrazaca završnog računa koji se direktno izrađuje na osnovu podataka iz knjigovodstva ne predaje se Poreskoj upravi. U skladu sa Pravilnikom o poslovnim knjigama i iskazivanju finansijskog rezultata po sistemu prostog knjigovodstva preduzetnik je dužan da sastavi Bilans uspeha na obrascu BU, ali ne treba da ga dostavlja Poreskoj upravi.\nOvim izmenama se još jednom potvrđuje činjenica da Srbija, korak po korak, postaje informaciono društvo u kojem tehnologija nalazi sve širu primenu u administrativnim poslovima i još jedan dokaz da se i zanimanje knjigovođe menja u smislu da osim knjigovodstvenih znanja, sve više, knjigovođe treba da poznaju i koriste tehnologiju i savremene servise.


BiH na Samitu u Londonu dobila 275 miliona eura za tri infrastrukturna projekta – Haber.ba\nBiH na Samitu u Londonu dobila 275 miliona eura za tri infrastrukturna projekta\nPredsjedavajući Vijeća ministara BiH Denis Zvizdić učestvovao je danas u Londonu na Samitu premijera zapadnog Balkana (WB6+EU8) koji se održava u okviru Berlinskog procesa. Bosna i Hercegovina je na Samitu u Londonu kandidirala tri projekta ukupne vrijednosti 275 miliona eura i sva tri su dobila podršku Evropske komisije.Na Koridoru 5C u sekcijama Tarčin-Konjic i Buna-Počitelj ukupne vrijednosti 150 milona eura i jedan projekat tehničke pomoći na Koridoru 5C u iznosu od 125 miliona eura. BiH je dobila i grant sredstva u iznosu od 5 milona eura i 38 miliona eura.\n“Dame i gospodo, siguran sam da ćemo se svi složiti da glorificiranje osuđenih ratnih zločinaca, minimiziranje i negiranje osjećaja i ukazivanje poštivanja žrtavama i njihovim porodicama, korištenje govora mržnje, ratno-hušačke retorike, dodjeljivanje priznanja osuđenim ratnim zločincima, a sve u cilju pribavljanja niskih političkih poena nije način na koji možemo graditi zajedničku budućnost“, istaknuo je predsjedavajući Zvizdić.\nTeme:Denis Zvizdić, EU, Evropska komisija, finansijska podrška, promo, samit premijera, Zapadni Balkan


nuns Arhive - Dan u Beogradu\nNaslovna » Arhive po tagovima: nuns\nArhive po tagovima: nuns\nMeđunarodni dan slobode medija 2021: Katastrofalan položaj novinarske profesije u Srbiji\n3. maj 2021. Akcije i reakcije 0\nDanas su pojedini srpski elektronski mediji upozorili na katastrofalan položaj novinarske profesije u Srbiji, u 21. veku, 2021. godine.\n2. februar 2021. Akcije i reakcije 0\nNezavisno udruženje novinara Srbije (NUNS) reagovalo je danas, 2. februara 2021, povodom najavljenog sporazuma Telekoma i Telenora.\n16. juni 2020. Drugi pišu 0\nNezavisno udruženje novinara Srbije (NUNS) upozorava da su poslednje neprimerene izjave najviših državnih funkcionera pokrenule lavinu napada i pritisaka na novinare i redakcije i ozbiljno ugrozile njihovu bezbednost.\nNUNS osudio pretnje Ivanoviću i Kesiću\n19. april 2020. Akcije i reakcije 0\nNezavisno udruženje novinara Srbije (NUNS) osudilo je pretnje upućene preko tabloida popularnim voditeljima Ivanu Ivanoviću i Zoranu Kesiću.\n2. april 2020. Akcije i reakcije 0\nRegionalna platforma novinara iz regiona osudila je privođenje Ane Lalić, novinarke portala nova.rs. Prenosimo saopštenje u celini…


Evropska unija pozdravila hapšenje Zdravka Tolimira\nPredsedavajuća EU, Nemačka pozdravila je danas hapšenje haškog optuženika, generala Zdravka Tolimira i pozvala BiH i Srbiju da učine sve što mogu kako bi bilo uhapšeno preostalih pet haških begunaca.\n"Predsedavajuća EU posebno pozdravlja saradnju bezbednosnih vlasti BiH i Srbije koja je dovela do ovog hapšenja. Dve zemlje su time ponovo pokazale spremnost na saradnju s Haškim tribunalom", ističe se u saopštenju.\nPredsedavajuća EU je pozvala "Srbiju i BiH da učine sve što je u njihovoj moći da uhapse" i preostalih pet haških optuženika među kojima su Ratko Mladić i Radovan Karadžić.\nIz Brisela i Strazbura i danas stižu reakcije na hapšenje penzionisanog generala VRS, Zdravka Tolimira. Oglasili su se tako visoki predstavnik EU, Havijer Solana i generalni sekretar Veća Evrope, Teri Dejvis. Hapšenje Tolimira se tumači kao dobra vijest za Srbiju i korak bliže odluci Evropske komisije ka odmrzavanju pregovora sa Beogradom.\nIz kabineta visokog predstavnika EU, Havijera Solane su danas pozdravili hapšenje Zdravka Tolimira, kao jednog od prestale šestorice haških begunaca. Solana je primetio da je reč o prvom hapšenju po haškim optužnicama koje je izvela policija u Republici Srpskoj. S tim u vezi, on poziva nadležne vlasti da učine sve kako bi se preostali optuženi za ratne zločine, pre svih Radovan Karadžić i Ratko Mladić uskoro našli pred licem pravde. On podseća da je saradnja sa Haškim sudom obaveza koja se ne može zaobići, u čemu Unija i njene vojne snage u zemlji pružaju punu podršku.\nGeneralni sekretar Saveta Evrope, Teri Dejvis čestita vlastima BiH na hapšenju Zdravka Tolimira, što daje nadu porodicama žrtava Srebrenice da će pravda konačno stići počinitelje tih monstruoznih zločina. Naglašavajući činjenicu da su vlasti Srbije saradjivale u ovom hapšenju, generalni sekretar Saveta ih poziva da osnaže napore na hapšenju preostalih begunaca, posebno nekadašnjih Tolimirovih nalogodavaca, Ratka Mladića i Radovana Karadžića. Saradnja sa Haškim sudom je obaveza koju je Beograd u potpunosti preuzeo kada se 2003. godine pridružio Savetu Evrope, podseća generalni sekretar ove organizacije.


Smijenjen direktor Luke Bar | SEEbiz.eu\nObjavljeno: 28.07.2021 / 10:02\nZa vršioca dužnosti izvršnog direktora „Luke Bar“ imenovan je dosadašnji Vučelićev pomoćnik Deda Đelović, prenosi portal CdM.\n“Odbor direktora je, ceneći rezultate koje Luka u kontinuitetu ostvaruje, posebno one u vremenu kovid krize i dosadašnju korektnu saradnju, zahvalio gospodinu Vučeliću na datom doprinosu. Za vršioca dužnosti izvršnog direktora imenovan je, saglasno Statutu Društva, dosadašnji pomoćnik izvršnog direktora Deda Đelović”, navodi se u saopštenju sa jučerašnje sednice borda direktora.\nImajući u vidu značaj kompanije, izbor izvršnog direktora “Luke Bar”, kako se dodaje, realizovaće se putem javnog konkursa u najkraćem roku.\nTagovi: Luka Bar, Vladan Vučelić, Deda Đelović


Terzić: Karadžić je za hitnu hospitalizaciju | Republika Srpska\nNaslovna Fudbal Terzić: Karadžić je za hitnu hospitalizaciju\nTerzić: Karadžić je za hitnu hospitalizaciju\nV. d. generalnog sekretara Crvene zvezde Zvezdan Terzić poručio je, za portal “Mozzart sport” da je predsednik FSS Tomislav Karadžić za hitnu hospitalizaciju.\nJedan od vodećih ljudi srpskog šampiona veoma oštro je reagovao na izjavu menadžera Milosalava Pajkića, navodno dobrog prijatelja dosadašnjeg selektora “orlova” Dika Advokata, koji rekao kako krivica za poraz od Danske ide na Terzićevu dušu, jer su, navodno, Branislav Ivanović i Aleksandar Kolarov po njegovom nalogu sabotirali reprezentaciju. – Branislav Ivanović i Aleksandar Kolarov su dva momka kojima se ponosi čitava Srbija, velike patriote i sportisti za primer.\nSamo bolesnom umu može da padne na pamet pomisao da oni bojkotuju reprezentaciju.\nZnamo da je Karadžić stručnjak za puštanje probnih balona, zamenu teza, ali sad je stvarno preterao – rekao je Terzić, uveren da su Pajkićive reči izašle iz “kuhinje” predsednika FSS. – Znao sam do danas da je Karadžić uništio srpski fudbal i da mora da ode iz njega, ali nisam znao da je on zreo za psihijatrijsku bolnicu.\nTo što je izjavio taj menadžer, tu priču je plasirao Tomislav Karadžić i to mi je prenelo mnogo ljudi iz Karadžićevog najbližeg okruženja.\nU bolesnoj želji da ostane na vlasti, on je spreman na sve, pa i da kroz blato provuče dva najbolja srpska igrača, kapitena i zamenika kapitena reprezentacije Srbije – istakao je za “Mozzart sport” Zvezdan Terzić.